15 Tips Hilangkan Ruam Susu Bayi Dengan Berkesan dan Selamat

Ruam susu sebenarnya lebih cenderung berlaku kepada bayi yang dilahirkan di dalam keluarga yang sememangnya mempunyai sejarah alahan makanan. Sebagai seorang ibu, Mama tentunya berasa runsing apabila melihat ruam susu yang sudah mulai muncul di tubuh si manja yang tersayang.
Oleh itu, untuk perkongsian artikel kali ini, Mama Siti akan kongsikan maklumat mengenai apakah ruam susu menurut perspektif pakar dan juga tips-tips berguna untuk hilangkannya.
Apa itu ruam susu?
Menurut Doktor Hana melalui hantaran di laman facebook miliknya, beliau berkata,
Ruam susu biasanya terjadi akibat kulit sensitif bayi terkena protein dalam susu (biasanya susu formula). Tapi ia juga boleh terjadi pada bayi yang hanya minum susu ibu.
Dalam istilah perubatan, ruam ini dipanggil sebagai Ekzema yang kerap terjadi kepada bayi yang berumur dua hingga enam bulan. Ruam ini akan menjadi kemerah-merahan di kawasan hidung, pipi dan dagu bayi. Kadang-kala ianya juga boleh terjadi di kawasan seperti siku, leher, dahi malah ada juga yang turut terjadi di kemaluan bayi.
Punca-punca Terjadinya Ruam Susu
Ramai yang salah faham dengan mengatakan bahawa ruam susu terjadi adalah disebabkan oleh susu ibu. Sebenarnya tanggapan ini adalah salah.
Menurut Doktor Hana, ruam susu bukan disebabkan alahan terhadap susu ibu, tidak logik seorang bayi boleh alergik kepada susu ibu kerana itu adalah makanan dan minuman terbaik yang tuhan jadikan untuknya.
Apabila ruam susu terjadi kepada bayi yang fully breastfeeding, ada kemungkinan bayi tersebut alahan terhadap protein daripada makanan yang diambil oleh si mama, jadi mama harus hati-hati memilih jenis makanan.
Antara punca lain berlakunya ruam susu juga adalah disebabkan oleh:
susu formula yang merupakan penyebab utama alahan yang paling biasa berlaku di bayiair liur bayi yang meleleh keluarmelalui pendedahan kepada bahan kimia yang mampu merengsakan kulit
Menurut Doktor Hana lagi, elakkan krim steroids pada bayi atau kanak-kanak terutamanya di bawah umur dua tahun melainkan benar-benar perlu.
15 Tips Hilang Ruam dan Gatal Bayi
Terdapat pelbagai tips atau petua yang boleh Mama cuba untuk membantu mengurangkan atau menghilangkan ruam susu bayi pada si manja Mama, iaitu:
#1. Jaga kebersihan
Pastikan bayi Mama sentiasa dalam keadaan bersih. Cuci bersih dan lap kering bahagian badan yang terkena susu atau kotoran tambah-tambah lagi di kawasan muka bayi selepas menyusu atau makan.

#2. Susu ibu
Susu ibu merupakan satu bahan alami yang sangat berkesan untuk menyembuhkan ruam pada bayi. Sapu lembut di ruam bayi dengan menggunakan bebola kapas yang telah di basahkan dengan susu ibu. Pastikan Mama menggunakan bebola kapas yang bersih tau!

#3. Mandi
Bagi menghilangkan rasa gatal dan ketidakselesaan pada bayi, Mama perlu kerap memandikannya. Mandian dapat menghilangkan rasa gatal akibat daripada ruam tersebut. Bersihkan juga seluruh bahagian tubuh bayi terutamanya di kawasan yang berlipat.

#4. Sabun
Pastikan mama menggunakan sabun yang tidak mempunyai pewangi dan juga dicipta khas untuk mandian bayi. Untuk makluman mama, kulit bayi adalah sangat sensitif dan dengan penggunaan sabun yang mempunyai bahan kimia ianya dapat merosakkan kulit bayi anda.
Atau lebih baik, stop dahulu penggunaan sabun terutamanya pada pipi si manja seperti tips yang dikongsikan Hanis Zalikha ni.

#5. Sapukan Krim Pelembap
Bagi mengelakkan kulit bayi menjadi kering, sapukan krim pelembap untuk melembapkan kulit bayi agar ianya tidak kering dan sentiasa berada dalam keadaan sihat. Dapatkan krim pelembap yang khusus dan sesuai digunakan oleh si manja Mama.

#6. Pakai Pakaian Yang Sesuai
Untuk menghindarkan bayi dari mudah berpeluh dan panas, elakkan daripada memakaikan mereka pakaian yang ketat dan diperbuat dari kain yang tidak serap peluh dan juga kasar. Pilih pakaian yang diperbuat daripada jenis kapas kerana ianya mudah menyerap peluh.

#7. Elakkan Makanan Berisiko
Mama juga perlu mengelakkan makanan yang berisiko mendapat alahan contohnya seperti produk tenusu secara berlebihan. Antara produk tenusu yang boleh dielakkan adalah keju, susu, aiskrim, dan sebagainya.

#8. Terapi Bunga Melati
Sangat terkenal sebagai sedatif penyembuhan, bunga melati juga mampu untuk merawat ruam susu. Hanya ambil bunga dari pokok, ramas hingga mengeluarkan lendir atau minyak kemudian gosokkan dengan lembut pada ruam bayi Mama.

#9. Minyak Kelapa Dara
Minyak kelapa dara diperbuat daripada bahan semula jadi. Ia bukan sahaja sesuai untuk kita yang dewasa, malah, minyak kelapa juga selamat dan berkesan untuk digunakan pada si manja.
Minyak kelapa dara juga dapat mengurangkan jumlah bakteria pada kulit dan juga dapat menghindarinya daripada terkena jangkitan. Sapukan minyak ini di bahagian ruam sehingga ianya sembuh.

#10. Suhu Bilik
Pastikan suhu bilik bayi dalam keadaan sejuk, nyaman dan juga selesa. Suhu yang panas akan membuatkan ruam di tubuh bayi semakin bertambah. Malah, bayi juga akan berada dalam keadaan tidak selesa dan berasa gatal.

#11. Kelapa parut
Masukkan kelapa parut ke dalam kain yang bersih, dan sapu di permukaan ruam untuk mengelakkan ruam daripada merebak dan kulit menjadi kering.

#12. Bunga Raya
Ambil bunga raya dan ramaskan sehingga mengeluarkan lendir kemudian sapukan di atas ruam. Lakukannya setiap hari. Ia juga sangat sesuai untuk disapu di kepala bayi untuk melebatkan rambutnya.

#13. Minyak Zaitun
Sangat bagus untuk kesihatan kulit, minyak zaitun sangat sesuai untuk redakan ruam susu pada bayi.
Kredit gambar: sirap limau
#14. Aloe Vera
Gel lidah buaya atau aloe vera memang terkenal dengan pelbagai kegunaan. Salah satunya adalah untuk merawat dan melegakan ruam pada kulit bayi. Ambil lendir aloe vera dan sapukan di ruam bayi tunggu sehingga kering baharulah dicuci.
Kredit gambar: healthline
#15. Bedak Sejuk
Kaedah ini sebenarnya telah digunakan sejak turun temurun lagi. Cara menggunakannya adalah dengan menyapu bedak di kawasan yang mengalami ruam dan biarkannya kering. Mama pun boleh gunakannya tau!
Kredit gambar: khalifah media
Bayi yang masih kecil memerlukan penjagaan yang rapi dan sangat teliti. Mama perlu memastikan kebersihan dan keperluan bayi sentiasa dipenuhi dan juga dalam keadaan yang terbaik.
Tempatkan bayi di ruangan bilik yang selesa, nyaman, bersih dan juga bebas dari bulu-bulu haiwan atau apa-apa bauan bahan kimia yang boleh mendatangkan kesan alahan dan juga kerengsaan pada kulit bayi Mama.
Tilam bayi pun penting tau Mama. Pastikan Mama periksa tips memilih tilam bayi yang terbaik supaya tilam tersebut sesuai untuk si manja Mama.
Mama juga perlulah menjaga kesihatan dan pemakanan yang seimbang dan bernutrisi supaya sentiasa kekal sihat, segar dan juga bertenaga.
Semoga dengan perkongsian ini, mama mendapat manfaat daripadanya!


Sebulan Meriah dan Menyeronokkan Dengan Sambutan Istimewa di LEGOLAND® Malaysia

Hari ini, LEGOLAND® Malaysia Resort memulakan sambutan ulang tahun mereka yang ke-10 penuh dengan aktiviti luar biasa serta tawaran yang hebat. Selama sebulan, para pengunjung boleh penuhkan hasrat mereka untuk meneroka dan mencipta lebih banyak kenangan yang menakjubkan bersama rakan dan keluarga sepanjang sambutan ini berlangsung. Untuk menandakan peristiwa istimewa ini, LEGOLAND® Malaysia Resort telah membina Kek Ulang Tahun LEGO® setinggi 12 kaki. Kek tersebut menggunakan 90,000 LEGO® DUPLO®, dan lebih 320 jam untuk dilengkapkan. Direka dengan sentuhan yang melambangkan negara Malaysia, Kek Ulang Tahun LEGO® menonjolkan tiga elemen utama iaitu Burung Enggang, Wau dan Bunga Raya dan akan dipamerkan sepanjang bulan ini.

“Sedekad adalah peristiwa yang istimewa bagi kami di LEGOLAND® Malaysia Resort memandangkan sejauh mana kami telah melangkah jauh dan membina kenangan sepanjang hayat bersama. Kami telah mencipta memori indah dan pengalaman unik bersama di LEGOLAND® sejak 10 tahun yang lalu dan berhasrat untuk terus menciptanya dengan lebih banyak lagi,” kata CS Lim, Pengarah Bahagian di LEGOLAND® Malaysia Resort. Tambah beliau, “Untuk mengungkapkan rasa terima kasih kami yang tulus atas sokongan yang tidak berbelah bahagi daripada pengunjung kami, kami telah merancang pelbagai aktiviti dan tawaran hebat disediakan khas untuk sambutan penting ini. Tambahan pula, 15 September merupakan tarikh ‘lahir’ rasmi kami dan kami telah menyediakan pelbagai sambutan istimewa sepanjang hujung minggu yang kami harap dapat menambah kenangan indah buat semua pengunjung LEGOLAND®.”
Bulan Penuh Keceriaan & Aktiviti Yang Menyeronokkan di LEGOLAND®

Kek Gergasi Ulang Tahun Ke-10
Sediakan kamera Mama, buat pose terbaik dan kekalkan saat-saat yang tidak dapat dilupakan ini dengan kek LEGO® Build gergasi setinggi 12 kaki, yang dibina khas untuk sambutan hari lahir.
Cabutan Bertuah Hari Lahir Ke-10
Berpeluang memenangi hadiah bernilai sehingga RM50,000. Putar Roda Bertuah dan menangi LEGOLAND® Hotel Stay, Pas Sehari LEGOLAND®, Pas Tahunan LEGOLAND®, Set LEGO® dan barangan eksklusif LEGOLAND®. Para pegunjung akan layak untuk menyertai dengan perbelanjaan minimum RM99 di mana-mana kedai di LEGOLAND® Malaysia Resort. Cabutan bertuah ini akan diadakan setiap Jumaat hingga Ahad dan pada Cuti Umum. Terdapat juga cabutan istimewa sehari sahaja iaitu pada hari Khamis, 15 September 2022.
Bina Mozek LEGO® DOTS Anda Sendiri
Serlahkan bakat kreatif Mama dan cipta mozek yang berwarna-warni dan bold dengan menggunakan LEGO® DOTS. Karya agung Mama akan dipaparkan di booth LEGO® DOTS untuk dihayati oleh pengunjung lain.
Persembahan Hari Lahir Yang Terbaik
Bayangkan setiap persembahan yang pernah Mama inginkan pada majlis hari lahir Mama. Bubble Shows, Magician’s extravaganza, Professional Balloon Sculptors, dan juga persembahan tarian. LEGOLAND® Malaysia akan merealisasikan kesemuanya di resort ini jadi, jangan terlepas pula persembahan kegemaran Mama tau!
Meet & Greet
Berjumpa dan berpesta dengan beberapa watak LEGO® kegemaran anak-anak Mama! Emmet, Ollie The Dragon, Bricky, dan Watak LEGO® terbaharu kami semuanya akan berada di sana.
Sambutan Istimewa Tanpa Henti Hanya Pada 15 – 18 September
Sepanjang hujung minggu 15 – 18 September, para pengunjung akan dihiburkan dengan persembahan hebat tanpa henti selama 1 jam termasuk meet and greet dengan Jack & Emily, pertunjukan silap mata & belon, tarian bersama, cabutan bertuah istimewa dengan hadiah menarik dan banyak lagi!
Aktiviti Bertemakan Hari Lahir
Serlahkan bakat Mama dan anak-anak di bengkel ukiran belon kami dan bawa pulang hasil karya tersendiriSertai cabaran bola keranjang friendly di zon Slam Dunk Fun untuk memenangi hadiah menarikKekalkan memori terindah Mama sekeluarga di Dots Photobooth dengan bingkai gambar LEGO Dots gergasi merekaCari kek cawan tersembunyi di ruang Beginning dan berpeluang untuk memenangi hadiah sempena aktiviti Cupcake Hunt
Untuk maklumat lanjut mengenai Sambutan Hebat Ulang Tahun ke-10 LEGOLAND® Malaysia Resort, layari laman web rasmi atau halaman media sosial LEGOLAND® di Facebook dan Instagram.
Tawaran Eksklusif LEGOLAND®

Kemasukan PERCUMA Bagi “Birthday Week”!
Kanak-kanak berumur 11 tahun dan ke bawah boleh memasuki LEGOLAND® Malaysia secara PERCUMA pada Minggu Hari Lahir mereka dengan pembelian tiket dewasa 1-Day Double Park atau 1-Day Triple Park. Pengunjung Hari Lahir di bawah umur 11 tahun juga akan menerima kejutan istimewa, lencana butang dan baucar runcit RM20*.
Triple Park Pass Bagi Kanak-kanak Yang Menyambut Hari Lahir Dalam Minggu Tersebut + Bawa Rakan Secara PERCUMA
Ini adalah layak untuk kanak-kanak berumur 11 tahun ke bawah dengan Pas Tahunan Triple Park yang sah. Mereka boleh membawa KAWAN/KELUARGA mereka secara percuma pada Minggu Hari Lahir mereka (terhad kepada SATU tiket Double atau Triple Park CHILD sahaja). Pengunjung di bawah umur 11 tahun yang menyambut hari lahir dalam minggu tersebut juga akan menerima kejutan, lencana butang dan baucar sebanyak RM20.
Diskaun 10% F&B Untuk Pemegang Pas Tahunan
Pemegang Pas Tahunan akan mendapat diskaun tambahan 10% untuk pembelian F&B dari 15 – 30 September 2022.
“Gift with Purchase” Eksklusif Dengan Pembelian LEGO® Playset
Dapatkan Gift with Purchase yang eksklusif iaitu 30582 LEGO® Birthday Bear secara PERCUMA* dengan pembelian mana-mana LEGO Playsets berharga RM199 dan ke atas di kedai LEGOLAND Malaysia.
Jumpa anda di sana!
Artikel ini diolah daripada versi Bahasa Inggeris di Motherhood Story.


Koleksi Doa Ringkas Yang Terdapat Dalam Al Quran Agar Dipermudahkan Segala Urusan

Dalam kita menjalani urusan seharian, ada kalanya kita diuji dengan kesulitan. Pada satu-satu masa, kita terdedah kepada masalah di tempat kerja, di rumah, urusan perniagaan mahupun pelajaran.
Ada doa yang boleh Mama amalkan apabila sedang melalui masa-masa sukar. Kali ini, Mama Siti bawakan doa-doa yang ringkas dan ayat-ayat yang biasa kita dengar.
Ayuh Mama Siti kongsikan apa lima doa agar dipermudahkan segala urusan yang boleh kita semua amalkan tak kira kita berada dalam situasi apa pun.
5 Doa Agar Dipermudahkan Segala Urusan Yang Boleh Diamalkan Setiap Hari
#1 Doa Ashabul Kahfi
(Ayat 10 Surah Al-Kahfi)

Kredit gambar: Freepik
رَبَّنَآ اٰتِنَا مِنْ لَّدُنْكَ رَحْمَةً وَّهَيِّئْ لَنَا مِنْ اَمْرِنَا رَشَدًا
“Rabbana atina mil ladunka wahaiyik lana min amrina rashada”
Maksudnya: Ya Tuhan kami. Berikanlah rahmat kepada kami dari sisi-Mu dan sempurnakanlah petunjuk yang lurus bagi kami dalam urusan kami.
Kadang-kadang Mama Siti baca doa ini selepas solat. Kalau kita lihat pada maknanya, kita merendahkan diri untuk memohon rahmat dan petunjuk dari Allah. Semoga langkah kita selepas ini dipelihara dan dipermudahkan.
#2 Doa Penyerahan
(Ayat 173 Surah Ali Imran)
Kredit gambar: Freepik
حَسْبُنَا اللهُ وَنِعْمَ الْوَكِيْلُ
“Hasbunallah wa ni’mal wakil”
Maksudnya: Cukup hanya Allah bagi kami dan Dia lah Maha Pelindung.
Ini ialah doa yang dibacakan Nabi Ibrahim ketika dibakar hidup-hidup oleh kaumnya. Baginda tahu tidak ada jalan untuk keluar dari api yang marak itu, tetapi baginda masih yakin dengan kekuasaan Allah.
Ketika Mama rasa masalah Mama menemui jalan buntu, bacalah doa ini. Dengan izin Allah, Dia akan mengilhamkan penyelesaian kepada kesulitan itu.
#3 Doa Nabi Musa
(Ayat 25-28 Surah Taha)

رَبِّ ٱشْرَحْ لِى صَدْرِى
وَيَسِّرْ لِىٓ أَمْرِى
وَٱحْلُلْ عُقْدَةًۭ مِّن لِّسَانِى
يَفْقَهُوا۟ قَوْلِى
“Rabbi shrahli sodri wa yassirli amri wahlul uqdatan min lisani yafqahuqauli”
Maksudnya: Ya Rabbku, lapangkanlah untukku dadaku, dan mudahkanlah untukku urusanku, dan lepaskanlah kekakuan dari lidahku, supaya mereka mengerti perkataanku.
Kalau Mama nak tahu, ini ialah doa Nabi Musa ketika berhadapan dengan Firaun. Seperti yang kita tahu, perwatakan Firaun sangatlah kejam dan menggerunkan.
Nabi Musa meminta pertolongan Allah agar dimudahkan percakapannya semasa bertemu dengan raja itu.
#3 Doa Mohon Kesabaran
(Ayat 126 Surah Al-A’raf)

رَبَّنَاۤ اَفۡرِغۡ عَلَيۡنَا صَبۡرًا
“Rabbana afghir ‘alaina sobran”
Maksudnya: Ya Tuhan kami, anugerahkanlah kesabaran kepada kami.
#4 Zikir Al-Mathurat
(Ayat 286 Surah Al-Baqarah)
Kredit gambar: Aiman Khair / Shutterstock.com
لَا يُكَلِّفُ اللّٰهُ نَفْسًا اِلَّا وُسْعَهَا ۗ لَهَا مَا كَسَبَتْ وَعَلَيْهَا مَا اكْتَسَبَتْ ۗ رَبَّنَا لَا تُؤَاخِذْنَآ اِنْ نَّسِيْنَآ اَوْ اَخْطَأْنَا ۚ رَبَّنَا وَلَا تَحْمِلْ عَلَيْنَآ اِصْرًا كَمَا حَمَلْتَهٗ عَلَى الَّذِيْنَ مِنْ قَبْلِنَا ۚ رَبَّنَا وَلَا تُحَمِّلْنَا مَا لَا طَاقَةَ لَنَا بِهٖۚ وَاعْفُ عَنَّاۗ وَاغْفِرْ لَنَاۗ وَارْحَمْنَا ۗ اَنْتَ مَوْلٰىنَا فَانْصُرْنَا عَلَى الْقَوْمِ الْكٰفِرِيْنَ ࣖ
“La yukalliful-laahu nafsan illa wus’aha; laha ma kasabat wa ‘alaihaa maktasabat; Rabbanaa laa tu’aakhiznaaa in naseenaaa aw akhtaanaa; Rabbanaa wa laa tahmil-‘alainaaa isran kamaa hamaltahoo ‘alal-lazeena min qablinaa; Rabbanaa wa laa tuhammilnaa maa laa taaqata lanaa bih; wa’fu ‘anna waghfirlana warhamna; Anta mawlaanaa fansurnaa ‘alal qawmil kaafireen”
Maksudnya: Allah tidak membebani seseorang melainkan sesuai dengan kesanggupannya. Dia mendapat (pahala) dari (kebajikan) yang dikerjakannya dan dia mendapat (siksa) dari (kejahatan) yang diperbuatnya. (Mereka berdoa), “Ya Tuhan kami, janganlah Engkau hukum kami jika kami lupa atau kami melakukan kesalahan. Ya Tuhan kami, janganlah Engkau bebani kami dengan beban yang berat sebagaimana Engkau bebankan kepada orang-orang sebelum kami. Ya Tuhan kami, janganlah Engkau pikulkan kepada kami apa yang tidak sanggup kami memikulnya. Maafkanlah kami, ampunilah kami, dan rahmatilah kami. Engkaulah pelindung kami, maka tolonglah kami menghadapi orang-orang kafir

Jadi Mama Siti, kena baca semua doa-doa ni ke?
Taklah Mama. Ikut keselesaan masing-masing. Kalau Mama belum pandai membaca doa yang panjang, boleh mulakan dengan doa agar dipermudahkan urusan yang pendek.
Setelah itu, sedikit demi sedikit baru kita bacakan doa yang lebih panjang. Tapi kalau dah selalu baca, tak terasa pun susah kan. Jadi kata kuncinya ialah latihan berkala.
Ditambah pula dengan mengamalkan doa keluar rumah sebelum melangkah melakukan sesuatu urusan, inshaAllah, semoga Allah mempermudahkan urusan Mama, Papa dan Mama Siti juga!


Resepi Ayam Masak Merah Kenduri Turun Temurun Yang Menjilat Jari!

Mama mesti nak tahu apa rahsia resepi lauk kenduri yang satu ni kan? Ayam masak merah selalu menjadi lauk pilihan di majlis-majlis kenduri.
Dari kenduri kahwin ke kenduri kesyukuran sampailah kenduri-kenduri yang lain. Memang sangat popular menu Ayam Masak Merah Kenduri ni kan sampai kita sendiri rasa nak tau resepi ini dan buat di rumah.
Melalui perkongsian daripada Puan Zurida Hassan, Mama Siti nak ajak Mama semua cuba Resepi Ayam Masak Merah Kenduri yang menyelerakan ini.
Menurut beliau, ini resepi dari arwah maknya. Nampaknya ini resepi turun menurun ni. Katanya lagi, resepi ini khas untuk mereka yang baru nak belajar memasak.
Tak payah tunggu lagi. Mari kita tengok apakah bahan-bahan dan cara memasak Resepi Ayam Masak Merah Kenduri ni.
Reseipi Ayam Masak Merah Kenduri

Kredit gambar: Facebook @Zurida Hassan
Resepi oleh: Zurida Hassan
Bahan-Bahan Kisaran
Cili KeringCili MerahBawang MerahBawang PutihSeraiHalia LengkuasBuah Tomato
Bahan-Bahan Lain
SantanSos Tomato atau Sos CiliKayu ManisBunga CengkihBuah PelagaBunga LawangDaun PandanGaramGulaMinyak
Cara Memasak
1. Mula-mula sekali, goreng ayam hingga separuh masak.
Kredit gambar: Kongsiresepi.com
2. Kemudian, sediakan kuali dan panaskan minyak. Minyak tak perlu banyak sebab kita nak menumis sahaja.
3. Tumiskan sehingga garing empat sekawan iaitu kayu manis, bunga cengkih, buah pelaga dan bunga lawang.
Kredit gambar: Facebook @Zurida Hassan
4. Seterusnya masukkan bahan-bahan kisaran hingga pecah minyak. Nak masak bahan-bahan tumisan ini kena guna api perlahan, kita tak nak bahan tumis kita hangus.
Kredit gambar: Facebook @Zurida Hassan
5. Selepas itu, masukkan santan pula. Biarkan sampai mereneh dan kemudia masukkan sos. Mama boleh pakai sos cili atau sos tomato. Terpulang mengikut citarasa Mama dan keluarga.
Kredit gambar: Facebook @Zurida Hassan
6. Jangan lupa perasakan dengan garam dan gula. Penambah rasa pun boleh ditambah sekali kalau Mama suka.
7. Akhir sekali baru kita masukkan ayam yang telah digoreng awal tadi. Gunakan api perlahan, supaya rasa kuah menyerap ke bahagian dalam ayam.
Kredit gambar: Facebook @Zurida Hassan
8. Cedukkan ke dalam mangkuk dan makan dengan nasi hujan panas.
Rupa-rupanya bahan tambahannya santan. Mama Siti pun pertama kali tahu nak masak ayam masak merah kenduri kena masukkan santan juga.
Rasanya masakan kita nanti mesti akan lemak-lemak pedas kan. Mama Siti suka yang pedas-pedas ni!
Siap juga lauk kenduri kita. Lagi seronok kan kalau dihidang dengan nasi hujan panas sekali. Ditambah pula dengan sayur acar nanas. Cukup lengkap set nasi, lauk dan sayur kan.
Apa lagi Mama, jangan lupa cuba resepi ayam masak merah ini tau. Harap-harap kena dengan citarasa Mama dan keluarga.


Take Note Mama! 6 Golongan Wanita Yang Berisiko Tinggi Menghidap Kanser Ovari

Sebagai kaum Hawa, terdapat beberapa penyakit yang harus Mama berwaspada. Buat Mama yang selalu sakit-sakit perut, dan mempunyai gejala yang luar biasa, jangan diam dan tidak melakukan apa-apa! Cepat-cepat membuat pemeriksaan kesihatan di klinik atau hospital terdekat.
Sempena Bulan Kesedaran Kanser Ovari ini, Mama Siti ada senaraikan wanita-wanita yang berisiko tinggi untuk menghidap penyakit berbahaya ini. Mama harus ingat, jika dapat detect penyakit ini dengan awal, lebih cepat mendapat rawatan yang sewajarnya.
Ini adalah enam golongan wanita yang berisiko tinggi untuk mendapat Kanser Ovari:
6 Golongan Wanita Yang Berisiko Tinggi
#1 Sejarah Keluarga

Sejarah keluarga adalah antara salah satu sebab untuk Mama mendapat Kanser Ovari. Jika Mama mempunyai keluarga ataupun saudara dekat yang sebelum ini pernah didiagnosis Kanser Ovari, anda adalah antara mereka yang berisiko tinggi untuk memperoleh penyakit ini.
Selain keluarga, umur juga memainkan peranan yang besar dalam Kanser Ovari. Risiko kanser ovari meningkat apabila usia Mama makin meningkat. Tambahan pula, ia kerap didiagnosis pada orang yang lebih tua.
#2 Tidak Pernah Melahirkan Anak
Terdapat beberapa kajian yang menyatakan, wanita yang tidak pernah mengandung mempunyai risiko yang tinggi untuk dapat Kanser Ovari. Jika Mama masih tidak hamil, kemungkinan untuk Mama mendapat kanser ovari adalah tinggi.
Menurut Pakar Onkologi Ginekologi, wanita yang ambil pil perancang selama lima tahun sewaktu hayat pembiakannya, berisiko rendah untuk mendapat Kanser Ovari.
Wanita yang mempunyai kitaran ovari berterusan dengan ovulasi bulanan akan berisiko tinggi untuk memperoleh Kanser Ovari.
#3 Hamil Pada Lewat Usia

Menurut Persatuan Kanser Amerika, golongan wanita yang pertama kali mempunyai kehamilan jangka penuh selepas umur 35 tahun atau yang tidak pernah mengandung sehingga cukup bulan, mereka mempunyai risiko yang lebih tinggi untuk mendapat Kanser Ovari.
#4 Pemakanan Tidak Elok Dan Obesiti

Memang tidak dinafikan, mereka yang mengamalkan diet yang tidak seimbang mempunyai risiko yang lebih tinggi berbanding dengan mereka yang mengamalkan diet yang seimbang.
Tambahan pula, ianya lebih mudah bagi orang yang berlebihan berat badan dengan BMI 30 ke atas untuk mendapat Kanser Ovari.
Makanan yang tidak seimbang dan makanan ringan secara umumnya tidak baik untuk kesihatan dan ia dapat memudaratkan pesakit kanser. Oleh itu, Mama diingatkan untuk sentiasa mengamalkan gaya hidup sihat dan diet yang seimbang untuk kesihatan dalaman kita pada jangka masa panjang.
#5 Akhil Baligh Awal, Menopaus Lewat
Haid pada usia awal atau menopaus pada usia yang lewat, atau kedua-duanya, boleh meningkatkan risiko Kanser Ovari. Selain itu, mengambil terapi penggantian hormon untuk mengawal tanda dan gejala menopaus juga boleh meningkatkan risiko Kanser Ovari. Terdapat dua faktor utama dengan peningkatan risiko kanser selepas menopaus iaitu:
Peningkatan pendedahan kepada hormon, seperti estrogen.Peningkatan bilangan ovulasi.
Ovulasi pula berlaku apabila ovari mengeluarkan telur. Wanita yang datang haid selama bertahun-tahun mempunyai banyak ovulasi, yang meningkatkan risiko kanser rahim, payudara dan ovari. Ini termasuk wanita yang:
Haid sebelum umur 12 tahun.Menopaus selepas umur 55 tahun.
#6 Kurang Bersalin

Banyak kajian mengatakan bahawa wanita yang tidak mempunyai anak atau menangguhkan melahirkan anak lebih terdedah kepada risiko Kanser Ovari. Terdapat hipotesis bahawa semakin banyak wanita datang haid, semakin tinggi risiko Kanser Ovari, sebab ia tertakluk kepada lebih banyak estrogen.
Walaupun kanser ini merupakan salah satu pembunuh senyap wanita kerana ia sukar untuk dikesan dari awal, tetapi, Mama Siti sarankan untuk anda sentiasa melakukan pemeriksaan kesihatan tahunan atau bulanan.


“Saya Anak Malaysia!” Tingkatkan Kreativiti & Berpeluang Memenangi Staycation 2H1M di Traders Hotel Dengan Menyertai Peraduan Ini

Bila terkenangkan majlis sambutan Hari Kemerdekaan yang ke-65 Malaysia baru-baru ini menunjukkan betapa masih utuh semangat patriotisme rakyat Malaysia tak kira peringkat usia, agama, dan bangsa. Semua seronok dan sanggup datang membanjiri Dataran Merdeka seawal 4 pagi dan mewarnai negara dengan kibaran Jalur Gemilang.

Kredit gambar: thesundaily.my
Tak lama lagi, kita akan menyambut Hari Malaysia pula pada 16 September ini. Mama dah ada rancangan istimewa ke pada hari tersebut? Kalau belum, jom jawab soalan-soalan Mama Siti ni!
Adakah anak Mama mempunyai bakat terpendam? Adakah Mama suka rakam telatah si manja? Jika Mama mengatakan ‘Ya’ pada soalan-soalan tersebut, gunakan peluang ini untuk menyertai Peraduan ‘Saya Anak Malaysia’ yang dianjurkan oleh Motherhood.com.my dan KelabMama.
Bersempena dengan Hari Kemerdekaan dan Hari Malaysia tahun 2022 ini, Motherhood menganjurkan peraduan menunjukkan bakat si manja melalui rakaman video! Ianya khas untuk Mama dan anak Mama sertai.
Tujuan pertandingan ini diadakan adalah untuk anak-anak kita menzahirkan rasa cinta mereka kepada negara dalam apa-apa cara yang kreatif, sama ada menyanyi, menari, bermain alat muzik ‘Saya Anak Malaysia’ dan lain-lain. Yang penting – kreatif, menarik, tertarik, dan da bomb!
Apa jenis pertandingan jika tiada hadiah lumayan kan? Haaa, memang betul Motherhood menyediakan 65 hadiah misteri yang Mama perlu miliki. Tetapi Mama juga berpeluang untuk menangi hadiah UTAMA iaitu sebuah ‘staycation’ dua hari satu malam (2H1M) di Traders Hotel Kuala Lumpur, termasuk sarapan pagi yang bernilai RM620.
Hadiah UTAMA

Traders Hotel Kuala Lumpur oleh Shangri-La terletak di tengah-tengah Pusat Bandar Kuala Lumpur (KLCC) yang menawarkan pemandangan panoramik Menara Berkembar Petronas, Taman KLCC. Selain pandangan yang diidamkan ramai rakyat Malaysia, hotel ini juga berdekatan dengan pusat beli-belah terkemuka seperti Suria KLCC, Bukit Bintang, restoran, bar, kelab, cafe, dan banyak lagi.
Satu malam di Bilik Deluxe Twin Tower akan menawarkan keselesaan dan pelbagai kemudahan untuk memastikan penginapan Mama tenang dan santai dengan pemandangan ikonik Menara Berkembar Petronas di bandaraya Kuala Lumpur yang cantik ini.
Bukan itu sahaja Mama! 65 para peserta yang bertuah berpeluang memenangi pelbagai hadiah menarik yang lain seperti Set Tanamera bernilai RM98, hamper daripada Hoppi bernilai RM80, baucer dan gift box daripada Motherhood.com.my yang bernilai RM65, dan banyak lagi!

Berikut merupakan langkah-langkah simple untuk menyertai peraduan ini:
Cara Penyertaan
LANGKAH 1: Pilih lagu ‘Saya Anak Malaysia’ di TikTok atau IG Reels.
LANGKAH 2: Rakam video si manja menyanyi, menari atau persembahan yang kreatif untuk sekurang-kurangnya selama 15 saat.
LANGKAH 3: Post video tersebut bersama hashtag #SayaAnakMalaysia #HariMalaysia #KelabMama
*Nota: Jangan lupa untuk set akaun ke ‘Public’ ya Mama!

Mudah sahaja kan? Dengan langkah-langkah yang mudah ini, Mama akan berpeluang memiliki hadiah yang lumayan hingga tak terkata! Tunggu apa lagi, serlahkan bakat anak-anak Mama dan rasa cinta pada negara dengan menari, menyanyi, dan aktiviti kreatif lain “Saya Anak Malaysia” sekarang.
Untuk maklumat lanjut, layari Facebook dan Instagram KelabMama atau laman rasmi Facebook dan Instagram Motherhood.com.my hari ini.


Antara Tugas, Tanggungjawab dan Cita-cita: Pengalaman Mengurus Masa Untuk Kerja, Belajar dan Bercuti Bersama Keluarga

Bila tiba musim cuti sekolah, anak-anaklah yang paling teruja menantikan kehadirannya. “Ma, kita pergi mana cuti nanti?” soalan wajib yang pasti kita hadapi setiap kali cuti sekolah.
Kebanyakkan para ibu sudah ada jawapan untuk persoalan itu. Namun, pasti ada segelintir para ibu yang bekerja khususnya, masih risau dan tercari-cari waktu dan aktiviti untuk diluangkan bersama keluarga tercinta. Malah, mungkin ada yang rasa bersalah pada anak-anak kerana cuti yang dipohon masih belum mendapat kelulusan.
Awal tahun ini, Mama mendapat tawaran biasiswa untuk melanjutkan pelajaran peringkat ijazah secara online. Alhamdulillah. Sudah lama Mama idamkan untuk mendalami pengajian Islam, dan pada usia yang dah ‘senja’ ini, cita-cita itu tersambut.
Menjadi seorang ibu, pekerja dan pelajar pada masa yang sama bukanlah suatu yang mudah. Tetapi, bukanlah juga sesuatu yang mustahil. Mama berbesar hati untuk berkongsi pengalaman sendiri menjadi pekerja dan pelajar yang bertanggungjawab tanpa mengabaikan urusan keluarga.

#1 Buang rasa bersalah Mom’s Guilt
Mama yakin, semua ibu ada mengalaminya. Mama pernah ketinggalan detik pertama anak meluahkan kata dan mula berjalan. Mama pernah merungut kepenatan melayan karenah anak di tengah malam. Mama pernah kecewa apabila mendapat khabar anak tak berjaya dalam pertandingan di sekolah yang diharap-harap kemenangannya.
Pesan Mama,
Wahai ibu, buanglah rasa bersalah kerana kau terpaksa pergi bekerja di awal pagi, tidak dapat bersarapan bersama dengan si anak. Bukankah kau yang pertama berjaga, mengejutkan seisi keluarga untuk berjuang di siang hari? Bukankah kau yang risau apa nak makan esok hari, hingga terganggu dari tidur? Bukankah kau yang mereka hubungi apabila mereka menghadapi masalah?’
Mama bersetuju dengan pendapat kita adalah apa yang kita fikirkan. Jadi, buang jauh-jauh rasa mom’s guilt yang menghantui minda dan mematahkan semangat.

#2 Komunikasi & kongsi tanggungjawab
Sentiasa ingatkan diri yang kita tak sendirian. Semua ahli keluarga mempunyai tugas dan tanggungjawab masing-masing.
Berkomunikasilah dengan baik, dan kongsilah tanggungjawab dengan pasangan anda. Mama sangat bertuah kerana ditemukan jodoh dengan pasangan yang sangat mudah untuk berbicara dan dialah teman karib Mama dulu, kini dan selamanya. Chewah! 🙂
Anak-anak juga harus dibiasakan dengan suasana keluarga yang tahu tanggungjawab masing-masing untuk dikongsi. Berikan arahan kepada anak-anak dengan jelas. Lahirkan semangat muafakat membawa berkat.

Jika anak-anak faham kepentingan mereka di dalam sistem keluarga, serta mendapat contoh yang baik daripada ibu bapa, pasti semua beban tidak tertumpu kepada ibu seorang.
#3 Gagal merancang itu rancangan kegagalan
Rancang! Rancang! Rancang!
Sejujurnya, Mama bukanlah seorang yang berdisiplin dan merancang aktiviti mendatang. Namun, bila melihatkan senarai tugasan kerja, assignment kuliah dan hal-hal sekolah anak yang memerlukan perhatian Mama, terasa amat sukar sekali jika tidak merancang dengan teliti.
Mama belajar memaksa diri untuk merancang, kerana Mama belajar gagal untuk merancang itu adalah jalan rancangan menuju kegagalan.
Pesan Mama, mulalah merancang di awal waktu terutama sekali waktu cuti sekolah yang harus dimanfaatkan sebaik mungkin. Ingatlah, anak-anak tidak kecil selamanya, mereka membesar dan mendewasakan diri hari demi hari. Jangan lupa, sediakan Plan B jika perlu kerana kita hanya mampu merancang, tapi Tuhan menentukan.

Sejak bergelar ibu yang bekerja sambil belajar, Mama juga mengalami masalah ‘kerja separuh jalan’.
Dari kesilapan demi kesilapan, Mama belajar untuk mendisiplinkan diri dan istiqamah melakukan segala apa yang dirancang mengikut keperluan.
Jadi, ingin Mama ingatkan pada para ibu di luar sana, komited dengan apa yang telah dirancang, dan istiqamahlah.
#4 Dahulukan yang utama
Selain daripada merancang, Mama juga belajar untuk mendahulukan yang utama dan penting berbanding yang lain. Nasihat Mama, dalami dan selidiki setiap tugasan yang harus diselesaikan.
Letakkan keutamaan mengikut tetapan waktu dan impak kepada diri dan keluarga jika diabaikan. Yang dahulu, didahulukan. Yang kemudian, dikemudiankan.
Mungkin akan ada pihak yang berasa hati dengan keputusan yang kita buat, tetapi, percayalah, kita tak mampu memuaskan semua pihak. Cukup sekadar kita lakukan yang terbaik dan berdoalah agar mendapat panduan dan bantuan dari Tuhan Yang Maha Penyayang.

#5 Hargai jasa sendiri
Menjadi seorang ibu bukanlah satu bebanan. Ia adalah anugerah. Walau dimanapun kita berada, berapapun usia anak-anak kita, apa jua keadaannya, kita tetap ibu kepada anak-anak.
Curilah masa untuk menghargai diri kita sendiri. Mama ingat lagi apabila suami Mama menghadiahi pakej spa sewaktu cuti semester baru ini. Mama tertanya-tanya apakah yang dirainya, atau apakah dia sudah berbuat silap dan ingin memohon maaf. Hahaha ni mesti ramai isteri boleh relate kan?
“Tiada apa-apa occasion. Abang rasa awak perlukan masa untuk berehat sekali-sekala,” ujarnya. Terharu Mama mendengar jawapan yang diberinya.
Waktu Mama di spa adalah waktu yang Mama tunggu setiap bulan.Dimanjakan dengan aman tanpa perlu rasa risau atas segala tugasan yang menanti.

Wahai para ibu, berehatlah sejenak dan helakan nafas tenang. Wahai para suami, tak perlu tiba hari ulangtahun perkahwinan untuk menghargai isteri tersayang. Wahai anak-anak pula, tak perlu tunggu Hari Ibu untuk menunjukkan rasa terima kasih, kasih dan sayang.
Alhamdulillah. Mama harap sedikit sebanyak, perkongsian ini dapat mengurangkan rasa kecewa, terbeban dan mustahil yang bersarang di dalam jiwa para ibu di luar sana. Ingatlah, ada sebabnya kita terpilih menjadi seorang ibu, isteri dan wanita. Kerana, kita memang ISTIMEWA!


‘Have Fun’ Cuti Sekolah Ini! Senarai Aktiviti Menarik Yang Anak-anak Mama Boleh ‘Enjoy’

Masa untuk tutup buku dan enjoy cuti sekolah ini! Bukan anak je, Mama dan Papa pun perlu luangkan dan nikmati masa bersama anak-anak dan kenali mereka dengan lebih lanjut semasa cuti.
Perlu diingatkan untuk ibu bapa mengambil langkah berjaga-jaga semasa ke tempat awam. Sentiasa menjaga jarak dan kebersihan semasa berada di tempat awam.
Jom tengok aktiviti menarik di tempat-tempat best yang Mama boleh lakukan bersama si manja sempena cuti sekolah kali ini!
5 Aktiviti Seronok Sempena Cuti Sekolah Ini
#1 99 Wonderland Park

Kredit gambar: Shutterstock
Ingin tengok haiwan-haiwan yang menarik di bandar? Jom ke 99 Wonderland Park! Penting buat anak-anak kita mengenali dan belajar tentang haiwan. Haiwan apa yang ada di sini? Haaa, antara haiwan yang ada di sini adalah rusa, meerkat, burung unta dan macam-macam lagi!
Tarikan mereka juga termasuklah, Bird Square, Deer Yard, Duck Lagoon dan sebagainya. Bukan haiwan je ada, tempat santai-santai pun ada seperti Sky Fountain (kawasan tasik), Magical Bridge (158 meters and Love Locks), T-Rex Ring (Mechanical Dinosaurs) dan lain-lain.
Dapatkan tiket di sini! Ia akan menjadi memori yang tidak dapat dilupakan oleh anak Mama!
Alamat: Jalan 13a, Pusat Bandar Utara Selayang, 68100 Batu Caves, Selangor.
Waktu beroperasi:
Isnin – Khamis 5:00–11:00pmJumaat 5:00pm–12:00amSabtu 9:00am–4:00pm, 5:00pm–12:00amAhad 9:00am–4:00pm, 5:00–11:00pm
#2 Farm In The City, Seri Kembangan
Kredit gambar: Farm In The City
Mama mahu kenalkan anak-anak pada pelbagai haiwan? Kunjug ke Farm In The City! Bukan sahaja dapat lihat, malah boleh berinteraksi juga dengan haiwan-haiwan yang manja ini. Sebelum pergi, jom kita tengok apa yang menarik di sini? Antara tempat menarik di Farm in the City adalah:
Lembu dan Burung UntaSavannahLadang Sayur Dan Buah-buahanAlpacaJungle Walk
Dan macam-macam lagi! Untuk beli tiket, Mama boleh klik di sini ataupun boleh lihat Facebook mereka untuk maklumat lanjut.
Alamat: Lot 40187-40188, Jalan Prima Tropika Barat, Bandar Putra Permai, Seri Kembangan, 43300 Selangor Darul Ehsan, Malaysia.
Waktu beroperasi
Rabu – Isnin: 10:00am-6:00pmSabtu – Ahad: 09:30am-6:00pmDitutup pada setiap hari Selasa, tidak termasuk cuti umum & cuti sekolah.
#3 Beast Park, JUMPA
Kredit gambar: Beast Park
Anak-anak Mama lasak dan suka bermain? Jom ke Beast Park ni! Terdapat beberapa aktiviti yang boleh dilakukan seperti  Ninja course,  Lil’Beast course,  Fun Cave dan lain-lain.
Hati-hati ya, mungkin mereka akan terlebih enjoy bila datang sini~ Kalau Mama nak buat birthday party ke host event kanak-kanak pun boleh juga host di sini! Untuk lihat harga masuk dengan lebih lanjut, Mama boleh klik di sini.
Alamat: Level 3, JUMPA @ Sungei Wang, Jln Sultan Ismail, Bukit Bintang, 55100 Kuala Lumpur, Wilayah Persekutuan Kuala Lumpur.
Waktu beroperasi:
Setiap hari: 10:00am – 6:00pm
#4 KidZania, Curve NX
Kredit gambar: Shutterstock
Yang ni wajib anak Mama experience once in a lifetime! Kenapa dia seronok? Kidzania adalah taman tema yang menawarkan anak-anak Mama untuk berlakon pelbagai kerja daripada ahli bomba sampai lah ke pakar bedah.
Dengan suasana seperti berada di alam pekerjaan, pasti anak-anak Mama rasa teruja mencuba segala jenis perkerjaan yang ada. Untuk dapatkan tiket, boleh klik di sini. Berdekat dengan IKEA, Mama boleh shopping perabot pula lepas tu.
Harga:
Bayi (0 – 1) – PercumaKanak-kanak kecil (2 – 3) – RM34 – RM48Kanak-kanak (4 – 17) – RM70 – RM100Dewasa (18 – 60) – RM43 – RM61Dewasa (61 – 100+) – PercumaPemegang Kad OKU – Percuma
*KidZania Kuala Lumpur akan beroperasi tanpa tunai, sila pra-pembelian tiket dalam talian.
Alamat: Curve Nx, 18, Jalan PJU 7/5, Mutiara Damansara, 47810 Petaling Jaya, Selangor.
Waktu beroperasi:
Rabu – Isnin: 10:00am–6:00 pmTutup pada hari Selasa
#5 Superpark Malaysia, Avenue K
Kredit gambar: Super Park
SuperPark ialah taman tema aktiviti dalaman semua-dalam-satu baharu dengan 3 kawasan bertema yang menawarkan lebih 20 aktiviti yang menyeronokkan, sihat dan bertenaga untuk semua peringkat umur seperti:
Flying foxTube slideKid’s adventure city
Dan macam-macam lagi! Pergi dulu, dan mesti Mama tak percaya banyak aktiviti menarik yang ditawarkan. Macam mana nak dapatkan tiket? Klik di sini untuk tempah sekarang!
Harga: Mengikut hari
Alamat: Unit 4-1, Level 4 Avenue K Shopping Mall, 156, Jln Ampang, 50450 Kuala Lumpur.
Waktu beroperasi:
Isnin – Khamis: 10:00am –7:30pmJumaat – Sabtu: 9:30am – 9:30pm Ahad: 10 pagi–7:30pm
Telefon: 012-301 1040
Wah! Tak sangka banyak juga tempat-tempat dengan aktiviti yang menarik Mama boleh bawa si manja untuk have fun cuti sekolah ni kan? Peringatan untuk sentiasa jaga keselamatan dan kebersihan diri semasa berada di tempat awam.
Sekarang boleh la rancang nak pergi mana! Pastikan Mama buat tempahan awal dan semak apa yang perlu Mama sediakan ataupun perlukan sebelum masuk ke taman tema ini.
Happy holiday from Mama Siti~


Masa Untuk ‘Vacay’! Top 5 Resort Yang Mesra Kanak-Kanak Di Malaysia

Cuti sekolah dan cuti hujung minggu yang panjang dalam bulan ni nak pergi mana Mama? Dah buat perancangan ke belum? Kalau belum, jom Mama Siti tolong! Ia adalah sangat wajar untuk ibu bapa rancang percutian mereka dengan awal. Ini adalah untuk mengelak daripada kesesakan jalan raya ataupun last-minute plan dan akhirnya percutian pun kena cancel. Alamak!
Of course, apabila musim cuti sekolah ni, memang banyak kerenah bila bawa anak-anak bercuti. Oleh itu, Mama Siti ada sediakan senarai hotel dan resort yang family-friendly supaya Mama pun senang untuk bawa si manja nanti!
Jom tengok semuanya di bawah~
5 Resort Mesra Kanak-Kanak Untuk Mama Teroka
#1 Lexis Hibiscus, Port Dickson

Kredit gambar: Shutterstock
Teringin nak tidur atas air? Tidur bertemankan air laut? Haa, jom book percutian ke Lexis Hibiscus, Port Dickson! Lengkap dengan kolam di dalam bilik, tidak perlu lagi bawa anak-anak main di kolam renang awam. Musim-musim COVID-19 ni, kita kena berjaga-jaga. Dengan kawasan bilik tidur luas dan lengkap, semestinya ia akan menjadi percutian yang tak dapat dilupakan oleh si manja.
Lengkap juga dengan pantai persendirian yang bersih serta cantik untuk Mama sekeluarga nikmati, Lexis Hibiscus juga mempunyai Kidz World khas untuk si manja Mama! Malas nak klik satu-satu? Mereka juga menawarkan pakej untuk keluarga, untuk memudahkan proses tempahan Mama. Klik di sini sahaja.
Laman Web: https://www.lexishibiscuspd.com/
Alamat: 12th Mile, Jalan Pantai, Pasir Panjang 71250, Port Dickson, Negeri Sembilan, Malaysia.
No. Tel: +606 660 2626
        View this post on Instagram            A post shared by Lexis Hibiscus PD (@lexishibiscus)
#2 Sunway Lost World Of Tambun Hotel, Ipoh
Kredit gambar: Sunway Lost World In Tambun
Inginkan percutian bersama taman tema air yang menyeronokkan? Jom ke Sunway Lost World Of Tambun! Mempunyai lebih 80 tarikan untuk si kecil, mereka boleh bersuka ria hingga puas.
Dikelilingi dengan rimbunan hijau, sesuai untuk anak Mama yang gemarkan pengembaraan. Jika Mama perlukan katil bayi, boleh membuat permintaan di kaunter penyambut tamu. Tetapi, ingat ya. Ini Mama perlu buat tempahan awal.
Pada waktu malamnya, jangan lupa untuk kunjungi hot springs mereka yang menenangkan dan menyegarkan tubuh badan, serta melihat lampu-lampu neon di sini. Mama Siti love sangat kalau berkunjung ke Ipoh ni – banyak tempat menarik dan tempat makan yang sesuai untuk seisi keluarga.
Laman Web: https://sunwaylostworldoftambun.com/lost-world-hotel/
Alamat: 32-20, Jalan Sci 3/13, Sunway City, 31400 Ipoh, Negeri Perak
No. Tel: +605 540 8888
        View this post on Instagram            A post shared by Lost World Of Tambun (@sunwaylostworldoftambun)
#3 Legoland Malaysia Resort, Johor
Kredit gambar: Shutterstock
Jika Anak Mama pengemar permainan Lego, apa kata Mama lawat Legoland yang penuh dengan tarikan untuk si manja? Selain bangunan semua dipenuhi dengan Lego, Legoland mempunyai taman tema, taman tema air dan juga akuarium SEA LIFE. Mereka juga mempunyai Miniland di mana Mama dan anak Mama boleh lihat versi miniatur sebenar mercu tanda yang terkenal di Asia! Jangan risau, katil bayi tersedia atas permintaan dan sama seperti resort lain, ia perlu membuat tempahan awal.
Jom tempah bilik di sini sekarang.
Alamat: 7, Jalan Legoland, Medini, 79250 Nusajaya, Johor
No. Tel: +607 597 8888
        View this post on Instagram            A post shared by LEGOLAND Malaysia Official (@legolandmalaysia)
#4 Four Seasons Resort, Langkawi
Kredit gambar: Four Season Langkawi
Dengan angin yang sepoi-sepoi bahasa dan pemandangan yang luar biasa, apa kata Mama ke Four Seasons, Langkawi? Suasana yang sangat relaxing,  pasti keluarga Mama akan dapat nikmati percutian ini. Walaupun hotel ini merupakan salah satu resort ‘level atas’, namun ia sesuai untuk mereka yang inginkan percutian yang eksklusif bersama anak-anak.
Four Seasons Langkawi mempunyai aktiviti khas untuk kanak-kanak, ‘Schoolcations‘, di mana si manja boleh pelajari benda baharu sewaktu berada di sini seperti Spectacular Nature, Kiddie Spa, Itty Bitty Fisherman, Pool Playtime dan macam-macam lagi! Mereka juga menyediakan kelab kanak-kanak dengan pelbagai aktiviti menarik buat si kecil Mama.
Sambil Mama dan keluarga bercuti di Four Seasons ni, jangan lupa untuk kunjungi pelbagai tempat menarik di Langkawi seperti dikongsikan dalam artikel ni.
Laman Web: https://www.fourseasons.com/langkawi/
Alamat: Jalan Tanjung Rhu, 07000 Langkawi, Kedah
No Tel: +604 950 8888
        View this post on Instagram            A post shared by Four Seasons Resort Langkawi (@fslangkawi)
#5  Sunway Resort Hotel & Spa, Selangor
Kredit gambar: Shutterstock
Sesuai untuk trip percutian bersama keluarga, Sunway Hotel mempunyai family room untuk Mama dan anak-anak! Sunway Resort Hotel & Spa juga mempunyai kemudahan yang lengkap untuk si manja seperti Waterventure dan Wonderland Explorers.
Untuk kemudahan si kecil, pihak Sunway Resort Hotel & Spa juga boleh menyediakan katil bayi bagi tempahan awal. Nak lebih best, Mama dan anak-anak boleh berkunjung ke Sunway Lagoon Waterpark, Wildlife Park dan macam-macam lagi.
Tunggu apa lagi Mama, tempah sekarang supaya tidak terlepas dengan harga bilik menarik.
Laman Web: https://www.sunwayhotels.com/sunway-resort
Alamat: Persiaran Lagoon, Bandar Sunway, 47500 Petaling Jaya, Selangor
No Tel: +60 3-7492 8000
        View this post on Instagram            A post shared by Sunway Hotel Pyramid (@sunwayhotelpyramid)
Banyak juga kan hotel dan resort yang family-friendly di Malaysia yang sangat sesuai untuk ibu bapa bersama anak kecil? Jangan tunggu lama-lama. Dah jumpa yang paling sesuai dengan Mama dan keluarga, terus tempah dan nikmati saat-saat terindah bersama anak-anak. Happy holiday!


Rahsia ‘Superfoods’ Untuk Elakkan Kanser Ovari & Kesihatan Dalaman Wanita

Diet yang seimbang adalah antara perkara yang paling penting untuk penghidap penyakit kanser terutamanya kanser ovari. Untuk mempercepatkan proses penyembuhan, keperluan pemakanan bagi pesakit kanser akan meningkat semasa sakit dan sewaktu menerima rawatan.
Untuk pengetahuan Mama, pesakit kanser memerlukan pemakanan tinggi kalori dan juga protein bagi memastikan kesihatan mereka pada tahap yang optimum bagi siap sediakan mereka dengan proses merawat kanser. Memang mereka akan rasa lemah dan juga tidak bertenaga disebabkan rawatan yang diberikan. Mereka juga high risk untuk mendapat jangkitan kuman.
Dibawah adalah beberapa makanan yang hebat dan dapat cegah kanser serta bantu memulih kesihatan dalaman wanita!
Jom kita tengok satu per satu.
6 Makanan Hebat Untuk Mencegah Kanser
#1 Bawang Putih

Jika Mama tak tahu kebaikan bawang putih ni untuk kanser, meh sini Mama Siti bagitahu! Banyak kebaikan jika kita makan bawang putih ni tau. Vitamin, nutrien dan juga elemen-elemen yang menyihatkan badan.
Kaya dengan vitamin B dan C, bawang putih mempunyai sulfur yang terbukti dapat mencegah kanser. Namun, satu downside makan bawang putih ni, mulut akan berbau nanti. So, hati-hati ya Mama! bawang putih mempunyai pelbagai bahan fitokimia yang terbukti dapat melawan kanser ketika diuji di makmal.
Jika Mama perlukan resepi yang menggunakan bawang putih dan menyihatkan, boleh klik di sini.
#2 Kekacang

Kekacang mempunyai fiber yang bagus untuk kesihatan Mama! Bagi pesakit kanser, kacang dapat membantu dengan memberi fiber dalam jumlah tinggi dan baik untuk sistem pencernaan Mama. Tambahan pula, serat ini juga dapat membantu perut Mama untuk mengekalkan bakteria yang baik dalam perut kita.
Untuk pengetahuan Mama, kekacang juga dapat membantu kita maintain berat badan, mengurangkan kolesterol dan tahap gula dalam darah kerana sifat kacang yang rendah lemak.
#3 Sayuran Hijau

Berulang kali Mama Siti ingatkan, sayur hijau ni mempunyai pelbagai manfaat tau! Campur salad dan kekacang, dapat melengkapkan menu Mama. Menu yang kaya dengan serat, vitamin, mineral dan juga fitokimia boleh mengurangkan risiko pelbagai jenis kanser yang ada.
Dengan itu, ia memudahkan Mama untuk mengelakkan daripada penyakit lain seperti sakit jantung dan juga kencing manis! Sebab itu la kena ada balanced diet Mama!
#4 Bawang Merah

Secara amnya, memang bawang merah merupakan salah satu bahan utama dalam masakan harian kita. Tetapi adakah Mama tahu tentang khasiat yang diberi? Ia mempunyai sifat anti kanser tau! Bawang merah mengandungi bahan antioksidan bernama quercetin yang memberi pelbagai manfaat pada badan kita.
Keistimewaan bawang ini adalah ia mampu melawan kanser dengan mengurangkan inflamasi dalam badan kita. Selain bawang merah, bawang kuning juga dapat melawan kanser hati serta kanser kolon. Jom makan bawang!
#5 Anggur

Mama tahu tak anggur ni special sangat sampai ia dianggap sebagai buah yang mencegah kanser. Buah anggur pun ada macam-macam jenis. Selain rasanya sedap, ia juga mengandungi antioksidan yang dikenali sebagai resveratrol, yang boleh menghalang pembentukan kanser ovari, payudara, hati, perut dan juga sistem limfatik.
Dimana terletaknya resveratrol ini? Ia berada di dalam kulit anggur tau Mama! Jadi, sebab tu anggur sangat disyorkan untuk makan sekali dengan kulitnya ya! Bukan apa, untuk kesihatan dalaman wanita dan keseluruhannya juga.
#6 Sayur Bunga

Sayur bunga ni macam mana pulak? Haa, sayur bunga ini terdiri daripada sayur brokoli, kobis, kobis bunga dan kobis cina. Sayur-sayuran ini mempunyai pelbagai nutrien dan vitamin yang dapat mencegah kanser. Mama perlu makan sayur-sayuran ini dengan konsisten, barulah Mama akan mendapat hasil yang Mama expect untuk kesihatan wanita Mama.
Selain itu, sayuran ini juga boleh mengurangkan inflamasi yang boleh membantu untuk mengelakkan kanser dan juga penyakit lain seperti penyakit jantung tau!
Lepas tengok semua makanan ni, hebatkan superfoods ni? Ingat Mama, bukan sahaja diet yang seimbang dan pemakanan yang bagus, makan ubat dan juga consume vitamins dapat menolong sembuhkan luaran dan dalaman Mama!
Ingat pesan Mama Siti, dengan usaha dan tawakkal, insyaAllah Mama akan sembuh dan juga cergas sepanjang hayat. Selamat mencuba~


Doktor Jelaskan Teknik Penjagaan Selepas Berkhatan Yang Lengkap Dan Betul

Ibu bapa perlu memberikan lebih perhatian mengenai cara penjagaan selepas berkhatan yang betul dan sempurna supaya proses penyembuhan selepas bersunat adalah cepat dan tidak berlaku sebarang komplikasi yang tidak diingini.
Selepas bersunat, terdapat beberapa kes di mana inflamasi/pembengkakan berlaku. Tetapi jangan risau kerana ia adalah perkara normal selagi tiada jangkitan yang berlaku dan bengkak tersebut akan kembali hilang. Tetapi jika bengkak membesar, Mama perlu membawa anak untuk berjumpa doktor dengan segera.
Berkhatan merupakan istilah yang digunakan bagi pembedahan kecil di mana sebahagian daripada kulit yang berlebihan pada hujung zakar (preputial skin) akan dibuang. Ia turut dikenali dengan gelaran sunat atau dalam bahasa Inggerisnya pula ia dinamakan sebagai ‘circumcision’.
Untuk mengetahui cara penjagaan yang terbaik, ikuti perkongsian yang telah dikongsikan oleh Dr. Kamarul Ariffin Nor Sadan di laman Facebook miliknya mengenai cara penjagaan yang betul selepas berkhatan ini diharapkan dapat membantu Mama dan Papa di luar sana memahaminya dengan lebih terperinci dan mendalam lagi.
Cara Penjagaan Selepas Berkhatan Yang Betul

Kredit gambar: nanyfadhly.com
Berikut merupakan tips penjagaan selepas berkhatan untuk mengelakkannya menjadi bentan dan bernanah serta memastikan luka tersebut cepat sembuh.
#1. Jangan biarkan balutan luka tidak dibuka lebih dari 72 jam. Ia perlu dibuka, untuk pantau komplikasi berikut iaitu:
Jangkitan/nanah Bengkak/bentan Jahitan terbuka Keruping melekat pada balutan
#2. Luka berkhatan perlu dicuci 2-3 hari sekali menggunakan normal saline.
Caranya:
Bersihkan daki/darah beku sekitar luka Cuci luka dengan normal saline Periksa jika ada jahitan dan tanda jangkitan Tutup semula luka jika tiada tanda-tanda
#3. Ada beberapa ubat yang dibekalkan oleh doktor selepas prosedur berkhatan:
Tahan sakit – diambil bila perlu Antibiotik – perlu diambil mengikut jadual Ubat cucian – lazimnya normal saline Elak sapu minyak/herba pada luka
#4. Anak-anak kadangkala mengadu berasa ngilu bila kepala zakar bergesel dengan pakaian (seluar/kain). Itu perkara normal kerana ia bahagian yang sensitif dan sebelum ini ia diliputi kulit, tetapi kini terdedah. Ngilu itu akan beransur-ansur hilang.
#5. Pakai pakaian yang longgar dan selesa supaya aliran darah tidak terganggu dan dapat pengudaraan yang secukupnya. Ini membantu proses penyembuhan luka. Boleh pakai seluar, asalkan tidak terlalu ketat.
#6. Selepas berkhatan, anak-anak dibenarkan berjalan. Malah mereka tidak digalakkan hanya berbaring sahaja. Aktiviti ringan ini membantu pengaliran darah dan mengurangkan tempoh penyembuhan luka. Cuma jangan lasak sangatlah.
#7. Pastikan minum air secukupnya. Ada petua lama yang mengatakan minum air banyak selepas berkhatan menyebabkan bentan. Itu tidak benar. Air yang cukup adalah satu faktor yang penting untuk penyembuhan luka.
#8. Jaga pengambilan makanan.
Kredit gambar: nanyfadhly.com
Perlu ambil makanan yang mengandungi protein, serat, vitamin secukupnya. Boleh makan ayam, telur, ikan, kicap dan sayur. Ia tidak akan menyebabkan kegatalan atau kehitaman pada luka berkhatan.
#9. Luka berkhatan akan sembuh dalam masa 10 hingga 14 hari. Jika ada tanda-tanda tersebut, jumpa doktor.
Sakit/bengkak melampau Nanah yang banyak Demam tinggi Tidak boleh kencing
#10. Bergantung pada teknik khatan, mungkin perlu bawa anak berjumpa doktor untuk rawatan susulan.
Jahitan konvensional – tak perlu dibuka Klamp – perlu jumpa doktor untuk dibuka Gam – tidak perlu jumpa doktor semula
Komplikasi-komplikasi Kesan Daripada Berkhatan
Kredit gambar: nanyfadhly.com
Pendarahan berterusan kerana terlalu lasak, menggaru dan bukaan balutan luka Bengkak berlarutan Jangkitan kuman akibat tidak menjaga kebersihan kawasan pembedahan Kecederaan pada penis Masalah saluran kencing
Tips-tips penjagaan lain:
Kredit gambar: nanyfadhly.com
#1. Pastikan anak mendapat rehat yang secukupnya.
#2. Makan ubat seperti yang tertera di preskripsi.
#3. Sentiasa pastikan luka dicuci bersih.
#4. Jangan cabut benang yang terdapat di luka jahitan. Benang tersebut akan putus atau tercabut sendiri selepas 10 hingga 14 hari.
Oleh itu, sentiasa pastikan kebersihan di tempat berkhatan sentiasa dijaga dengan rapi bagi mengelakkan sebarang komplikasi-komplikasi berlaku selepas berkhatan. Semoga bermanfaat!


Teroka ‘Skill’ Baru Cuti Sekolah Ini! Kelas ‘Fun’ Dan Kreatif Untuk Sertai Sempena Cuti Sekolah

Mama ada plan dah ke cuti sekolah ni? Ke nak duduk rumah hingga cuti pun berlalu macam tu je? Macam biasa, anak-anak kita ni perlukan satu aktiviti yang konsisten untuk mereka lakukan. Dengan aktiviti-aktiviti yang menarik ini, ia dapat membantu minda mereka sentiasa cergas dan berfikir idea baru.
Apabila anak Mama mempelajari kemahiran baru, mereka juga dapat membina kebebasan, keyakinan dan harga diri mereka. Jadi dengan bantuan Mama, mempelajari kemahiran baru juga dapat membantu menyokong perkembangan kanak-kanak secara keseluruhan. Apa kata mereka join kelas-kelas yang fun dan kreatif ni sempena cuti sekolah?
Mama Siti faham, anak-anak Mama mungkin mempunyai pelbagai jenis minat, mujurlah Mama Siti ada senarai aktiviti yang menarik untuk lakukan sempena cuti sekolah ni! Jom tengok sama-sama~
5 Kelas Menarik Untuk Si Manja Sertai
#1 Kelas Muzik

Muzik sebenarnya banyak menolong kita bertenang dan juga bersuka ria. Kadang-kadang anak kita mempunyai masa yang sukar untuk luahkan perasaan mereka ataupun lebihan tenaga yang mereka ada. Mungkin Mama boleh bantu mereka dengan mendaftarkan mereka ke kelas muzik. Kelas muzik seperti piano, biola, gitar, ukulele, seruling dan juga gendang.
Kebaikan muzik adalah pelbagai, seperti muzik dapat menyemarakkan semua bidang perkembangan dan kemahiran kanak-kanak untuk bersedia hadapi sekolah, termasuk intelek, sosial-emosi, motor, bahasa, dan juga literasi.
Ia membantu badan dan minda mereka bekerjasama. Mendedahkan anak Mama kepada muzik semasa perkembangan awal membantu mereka mempelajari tentang bunyi dan makna perkataan.
Dengan menyertai kelas sempena cuti sekolah seperti ini, ia secara tidak langsung dapat membantu mereka dengan sesi persekolahan yang akan datang.
#2 Kelas Bahasa

Selain muzik, mereka juga boleh hadir ke kelas bahasa. Bahasa seperti, inggeris, arab, perancis, mandarin, jepun dan banyak lagi! Kerana mereka sangat muda, penyerapan bahasa dapat berlaku dengan pantas, dengan itu anak Mama dapat menguasai kemahiran bahasa dengan cepat.
Kajian mengatakan bahawa mempelajari bahasa kedua meningkatkan kemahiran menyelesaikan masalah, pemikiran kritis dan mendengar. Bukan itu sahaja Mama! Ia dapat meningkatkan ingatan, tumpuan dan keupayaan untuk melakukan pelbagai tugas. Kanak-kanak yang mahir dalam bahasa lain juga menunjukkan tanda peningkatan kreativiti dan fleksibiliti mental.
#3 Kelas Seni Mempertahankan Diri

Haa, Mama penat melayan anak suka gusti-gusti dengan adik mereka? Cuba masukkan mereka ke kelas seni mempertahankan diri. Dengan menyertai kelas seperti ini, ia dapat latih mereka untuk menjadi lebih peka dengan persekitaran mereka. Kanak-kanak mungkin terlebih hiperaktif, dapat menyalurkan tenaga mereka dengan sihat.
Fakta tentang melakukan seni mempertahankan diri ni, ia boleh membantu kanak-kanak merasakan badan mereka lebih sihat. Ini bagus untuk kanak-kanak yang bergelut dengan kemahiran motor. Ia juga membantu kanak-kanak memahami kuasa minda pada minda mereka.
#4 Kelas Coding, STEM, STEAM & Robotik

Pada zaman internet dan kelas dalam talian, ia menjadi keperluan untuk anak-anak kita mahir dengan teknologi untuk kegunaan masa hadapan. Kebaikan mereka belajar dalam kelas seperti ini semasa cuti sekolah adalah supaya mereka dapat membina daya tahan diri pada usia yang muda.
Ia membantu dalam pembangunan kemahiran pengiraan. Coding juga membantu kanak-kanak dalam memberikan banyak kemahiran selain daripada pengiraan seperti menyelesaikan masalah dan pemikiran.
#5 Kelas Seni

Seni adalah tempat untuk kanak-kanak belajar mempercayai idea mereka, diri mereka sendiri dan meneroka apa yang boleh jadi – Maryann F. Kohl
Seperti quote di atas, seni dapat bantu anak Mama meluahkan perasaan, idea dan meneroka diri mereka sendiri. Dengan mempelajari ilmu seni, ia secara tidak langsung dapat menyediakan kanak-kanak pada masa depan.
Seni meningkatkan kemahiran motor halus, koordinasi tangan dan mata, kemahiran menyelesaikan masalah, pemikiran lateral, analisis kompleks dan kemahiran berfikir dengan kritis. Dengan minda yang kreatif, ia dapat membantu anak Mama berfikiran terbuka.
Tunggu apa lagi Mama? Jom masukkan anak Mama ke kelas-kelas menarik ini! Sempena cuti sekolah ini, lakukan aktiviti yang anak-anak Mama tak pernah lakukan. Barulah mereka dapat luaskan kemahiran mereka dan secara tidak langsung dapat mengukuhkan kemahiran yang sedia ada.
Selamat mencuba dan goodluck untuk si manja Mama!


“Tiap kali direct feeding, saya dapat merasa nikmat Tuhan sebagai seorang ibu,” Kongsi Wani Ardy Tentang Perjalanan Induce Lactation Beliau

Wani Ardy, wanita luar biasa yang sering dikaitkan dengan matlamatnya untuk mewujudkan kesedaran tentang sindrom MRKH ataupun Mayer-Rokitansky-Küster-Hauser sindrom. MRKH dalam kata mudah bermaksud wanita lahir tanpa rahim dan vagina serta pelbagai kelainan yang lain.
Tetapi ia tidak menghalangnya untuk menjadi versi terbaik dirinya sebagai seorang penulis kreatif, penyair, penyanyi dan penulis lagu dan yang paling penting seorang ibu. Wani Ardy sememangnya ialah sebuah inspirasi buat Mama Siti dan semua para ibu di luar sana.
Berita baik untuk pembaca Kelab Mama, Mama Siti dan team KelabMama sangat terharu kerana dapat temu bual intim bersama wanita yang menjadi suara kepada ibu dan juga wanita-wanita MRKH.
1. Sebut je Wani Ardy, pasti ramai yang tahu akan kisah ‘personal’ Puan mengenai dilahirkan tanpa rahim dan cabaran dan dugaan yang dilalui Puan selama ini. Bagi mereka yang masih baru atau baru pertama kali mendengarkan hal ini, boleh Puan kongsikan kisah hidup Puan, sebagai wanita yang dilahirkan tanpa rahim dan bagaimana Puan menghadapi realiti tersebut?
Berdamai dengan diagnosis sindrom MRKH (lahir tanpa rahim dan vagina serta pelbagai abnormaliti lain) adalah satu perjalanan yang sangat panjang. Di setiap fasa umur yang berbeza, penerimaan dan cara saya memproses realiti juga berbeza. Misalnya di peringkat remaja, perasaan saya lebih kepada bingung dan terpencil kerana sindrom MRKH merupakan sejenis ‘rare disorder’. Tiada doktor yang benar-benar pakar dan tiada sumber rujukan yang betul-betul tepat.
Di peringkat usia 20an, cabaran hidup terasa paling berat. Inilah fasa kita melanjutkan pelajaran, membentuk keyakinan diri, memulakan karier, membina hubungan sosial / intim dan sebagainya. Fizikal, mental, dan emosional perlu kuat – lebih daripada wanita normal. Di peringkat usia 30an, saya berasa lebih stabil dan berani.
        View this post on Instagram            A post shared by W. A. (@wani.ardy)
Saya membuat keputusan untuk berhadapan dengan khalayak ramai tentang sindrom yang saya hidapi supaya saya boleh sebarkan kesedaran dan bantu lebih ramai wanita MRKH di Malaysia. Sejak itu saya tidak pernah toleh ke belakang lagi.
2. Bagaimana pula dengan penerimaan keluarga, dan juga suami Puan mengenai hal ini? Boleh Puan kongsikan apakah rawatan atau ‘consultation’ yang Puan dan/atau suami lakukan sejurus mengetahui akan keadaan Puan?
Hubungan-hubungan terdahulu banyak mengajar saya erti pentingnya kejujuran. Saya bertemu suami sewaktu saya seorang ibu tunggal. Sebagai ibu tunggal, keutamaan saya adalah anak saya.
Walaupun anak saya lahir dari doa saya dan bukan rahim saya, dia tetap nombor satu dalam hidup saya.
Saya tidak pernah sembunyikan status saya dari suami. Alhamdulillah, suami seorang yang sama-sama mementingkan kejujuran, jadi beliau juga tidak pernah sembunyikan status saya dari keluarga beliau; bahawasanya saya seorang ibu tunggal dan saya tidak boleh memberikan zuriat. Rezeki terbesar saya adalah memiliki keluarga mentua yang tersangat baik dan menerima saya dengan sepenuh hati.
Saya melakukan ‘dilatation therapy’ di usia 20an maka bila saya bernikah di usia 30an, masalah ketiadaan vagina bukan lagi satu isu buat saya. Setelah berkahwin, rawatan atau konsultasi susulan lebih banyak berkisar kepada kesihatan buah pinggang, pundi kencing, dan pendengaran saya, selain daripada kesihatan mental emosi.
3. Sebagai seorang muslim, benar, perancanganNya lebih baik daripada apa yang kita jangkakan. Kami turut bergembira dengan kisah Puan menjadi seorang ibu kepada Ikhlas dan Indah. Dari perkongsian Puan juga, ramai wanita yang mengetahui tentang ‘induce lactation’ dan kami pasti, ramai juga yang berminat dengan proses ini, terutamanya bagi para ibu yang tidak dapat menyusu.
Alhamdulillah, saya sangat bertuah kerana proses ‘induce lactation’ saya diselia oleh seorang kaunselor laktasi yang pakar iaitu Dr. Ainul Rhyshikin.
4. Boleh Puan kongsikan bagaimana Puan mengambil keputusan untuk melakukan dan melalui proses ‘induce lactation’ tersebut daripada anak pertama? Dan kenapa Puan masih ingin susukan anak Puan, seperti sekarang Indah, secara eksklusif?
Sebagai seorang wanita Muslim yang tidak melalui proses mengandung dan bersalin, satu-satunya cara untuk saya beri susu badan pada setiap anak saya adalah melalui ‘induce lactation’. Walaupun saya tidak mampu susukan mereka secara eksklusif tapi alhamdulillah saya mampu hasilkan susu badan. Insya-Allah. Mereka diberi kedua-dua susu badan dan susu formula.
5. Puan ada kongsikan bahawa Puan sendiri masih ‘struggle’ dengan ‘induce lactation’ walaupun untuk anak kedua ini. Apakah cabaran dan halangan sepanjang proses ‘induce lactation’ Puan?
Alangkan ibu-ibu yang mengandung dan bersalin pun bertarung untuk menyusukan anak, inikan pula kami ibu-ibu yang tidak mengandung dan tidak bersalin. Cabarannya terlalu banyak untuk saya perkatakan.
Selain cabaran-cabaran wajib seperti
tidak cukup susupayudara sakit‘milk duct’ tersumbat badan
Serta hormon saya juga ‘struggle’ untuk menyesuaikan diri dengan pelbagai ubat-ubatan dan suplemen. Lapar dan letih sepanjang masa, selalu emosional… ini semua menyukarkan saya untuk disiplin dan komited, namun saya tetap cuba sebaik mungkin agar tidak berputus asa.
6. Apakah cabaran dan dugaan tersebut memberi kesan pada hubungan Puan dan anak-anak?
‘Pumping’ selama 30 minit setiap 2 jam tentu sekali mengambil masa saya bersama anak sulung (Ikhlas), namun saya berkeputusan untuk tidak menyembunyikannya. Ikhlas tahu saya gunakan ‘handsfree breastpump’ di dalam baju. Dia bertanya pelbagai soalan dan saya guna peluang itu untuk mendidiknya tentang susu badan.
Saya tidak menjadikan proses ‘pumping’ itu sebagai sesuatu yang ‘taboo’ atau memalukan. Dia saksikan bagaimana saya bersusah payah dan perlahan-lahan dia lebih menghargai bondanya.
        View this post on Instagram            A post shared by W. A. (@wani.ardy)
7. Dan bagaimana proses tersebut memberi kesan kepada diri Puan dan suami dari segi emosi, mental dan fizikal? Apakah peranan suami Puan sepanjang Puan melalui proses ‘induce lactation’ tersebut?
Suami tahu saya sentiasa lapar dan letih, jadi apa saja yang saya mahu makan, beliau turutkan. Kebanyakan kerja-kerja rumah juga dilakukan oleh beliau. Mengemas rumah, memasak, mencuci, melipat dan menggosok baju, menghantar Ikhlas ke sekolah dan mengambilnya pulang – apa saja.
Fokus saya pada menjaga Indah dan menghasilkan susu badan. Bila saya mampu bantu hal-hal rumah, saya bantu. Ini cara suami beri sokongan pada saya. Beliau juga pandai masak sup lobak putih untuk tambah susu badan saya. Saya sangat hargai usaha beliau. Kita sama-sama berkorban demi keluarga.
8. Pernah tak Puan rasa ingin berputus asa dan jika ya, macam mana Puan bangkit dan teruskan?
Sudah tentu. Saya manusia biasa. Dan saya sangat realistik. Saya tahu ketahanan mental emosi saya bagaimana. Bila ia terjadi (rasa ingin putus asa), saya akan berehat untuk sehari. Saya tahu sebenarnya saya bukan hendak putus asa, tapi saya perlukan rehat. Jadi saya beri ruang pada diri.
Bentuk rehat kegemaran saya adalah urutan payudara di HBM Breastfeeding Centre atau mana-mana pusat urutan wanita. Sangat menyihatkan. Esoknya saya kembali ke rutin asal dengan lebih bersemangat. Selain itu, kaunselor laktasi saya juga banyak beri tips, nasihat, dan kata-kata perangsang.
9. Bak kata pepatah, “mulut tempayan boleh ditutup, mulut manusia kita tak boleh nak kawal”. Apakah kata-kata negatif atau tohmahan yang sering didengar sejak Puan dedahkan Puan dilahirkan istimewa, serta usaha Puan dengan ‘induce lactation’ dan bagaimana Puan mengatasi perkara tersebut?
Macam-macam. Dipanggil khunsa, pondan, dan pelbagai lagi kerana lahir tanpa rahim dan tanpa vagina – semua itu saya sudah biasa dan sudah tidak hirau.
Walaupun ‘induce lactation’ sangat mencabar, ia juga adalah satu anugerah buat saya. Saya rasa ‘lebih wanita’ dan ‘lebih keibuan’ tiap kali saya menghasilkan susu badan. Ini kerana, wanita seperti saya tidak mengandung, tidak bersalin, dan tidak ada darah haid. Kami tidak melalui pengalaman-pengalaman normal seorang perempuan. Melalui ‘induce lactation’, saya dapat merasa secebis nikmat itu. Tiap kali ‘pumping’ atau ‘direct feeding’, saya dapat merasa nikmat Tuhan sebagai seorang ibu.
10. Adakah Puan dalam perancangan untuk mengambil anak angkat yang seterusnya? Dan jika ya, adakah Puan akan cuba ‘induce lactation’ lagi?
Oh tidak. Cukuplah seorang anak lelaki dan seorang anak perempuan. Ikhlas dan Indah. Hidup saya sudah sempurna. Malah menjangkaui mimpi saya.
11. Buat para wanita di luar sana yang turut dilahirkan tanpa rahim, apakah nasihat dan kata-kata semangat yang Puan boleh berikan pada mereka?
Al Insyirah. Ada kesenangan dalam tiap kesusahan. Carilah anugerah dan nikmat di sebalik ujian yang sangat besar ini. Carilah dan kita akan jumpa.
        View this post on Instagram            A post shared by W. A. (@wani.ardy)
12. Dan bagi ibu-ibu yang turut ingin mencuba ‘induce lactation’ sebagai salah satu usaha mereka menyusu anak-anak secara eksklusif, apa nasihat dan panduan yang Puan boleh berikan pada mereka?
Don’t be hard on yourself and don’t judge yourself. The person whom you need kindness most from is yourself. Be kind to YOU. Take one day at a time.
13. Yang terakhir sekali, apakah Puan akan kongsikan kisah Puan dengan anak-anak, dan jika ya, kongsikan satu perkara yang Puan ingin anak-anak Puan ingat sampai akhir hayat mereka.
Ikhlas dan Indah, apa saja yang bonda lakukan adalah untuk kesejahteraan kalian berdua di dunia dan di akhirat. Setiap titis darah, peluh, airmata, dan susu badan yang bonda titiskan dalam usaha menjadi ibu – bonda lakukan semuanya atas nama cinta bonda buat Ikhlas dan Indah, kerana Allah Ta’ala.


Jom ‘Cucun-cucun’ Seperti Adik Umar! Idea Lunchbox Kreatif Pikat Hati Anak

Tidak dinafikan, sesetengah anak kita ada yang picky eater dan mungkin susah untuk makan makanan daripada kantin sekolah ataupun rumah pengasuh. Satu inisiatif yang Mama boleh cuba adalah untuk sediakan lunch box yang penuh dengan makanan kegemaran mereka serta diet yang seimbang.
Kalau Mama sering mencari idea lunchbox untuk anak-anak, rugi kalau Mama tak pernah cuba atau menonton video ‘cucun-cucun’ adik Umar yang sering menolong maknya ni! Viral dan trendy di mana sahaja, adik Umar terkenal dengan pelat comelnya semasa membantu ibunya menyusun lunch box Umar sendiri.
Idea yang kreatif daripada Mama Umar, Puan Azrena yang berdedikasi untuk sediakan dan juga mencari idea menu yang sesuai buat si manja ini berjaya menarik perhatian ramai.
Jom kita tengok ‘cucun-cucun’ bersama Puan Azrena dan adik Umar dalam ‘Bekal Umar Pergi School’.
5 Idea Lunch box Daripada Adik Umar ‘Cucun’
#1 Travel Lunch Box
Haa, sempena cuti sekolah ni, mesti Mama sibuk-sibuk nak pergi bercuti bersama anak-anak. Dalam perjalanan tu kan nanti mesti ada yang lapar kan? Apa kata kita cuba resepi travel lunch box daripada Mama Umar ni? Simple dan semestinya mengeyangkan buat si manja!
Bahan-Bahan
Croissant Mentega kacangSos Coklat EpalNugget ayamBiskut
Cara Susun
Sesuai untuk bekal yang mempunyai 3 ruang untuk susun makanan. Isikan kertas untuk ruang yang paling besar. Kemudian masukkan croissant. Ruang kedua boleh letak 2 biji epal kecil. Ruang ketiga boleh letak cawan silikon dan isi nugget ayam kecil-kecil. Ruang lebihan boleh letakkan biskut. Siap!

  @eienrazak Bekal Umar naik aeroplane ✈ Peanut butter choc from @PeanutButterSihat , choc sauce @Hokido ❤ #bekalumar #bekalanak #umarcucuncucun #fyp ♬ original sound – Eien Razak – Eien Razak

#2 Bento Tema Kuning & Oren
Jom cuba bento yang bertemakan kuning dan oren ini! Cukup dengan nasi, telur dan buah-buahan.  Pasti kenyang dan cukup vitamin untuk si kecil Mama.
Bahan-Bahan
Roll Telur + NasiYogurt mangga BetikFreeze dried strawberry
Cara Susun
Masakkan telur dan apabila ia hampir masak, letakkan nasi sepanjang telur dan kemudian gulung telur tersebut dan angkatkan. Potong nasi tersebut kepada potongan yang sesuai untuk anak Mama. Letakkan kertas dalam ruang yang paling besar dan susun nasi telur yang dipotong tadi. Mama boleh letakkan yogurt mangga atau yogurt kegemaran anak Mama dalam ruang kedua. Dalam ruang yang terakhir, letakkan betik yang dipotong kecil ke dalam cawan silikon dan untuk ruang yang lebih tu, Mama boleh letakkan freeze dried strawberry.

  @eienrazak Tema yellow & orange 😆  Chopping board cantik from @Rencahmudah #bekalumar #bekalanak #umarcucuncucun #fyp #fypdongggggggg ♬ original sound – Eien Razak – Eien Razak

#3 Bekal Nasi Teddy Comel Seperti Adik Umar!
Nak lunch box yang comel dan mengenyangkan? Jom cuba idea bekal nasi ini! Pasti anak Mama kenyang dengan nasi, buah-buahan, kacang, dan biskut. Jom tengok bahan-bahannya~
Bahan-Bahan
Nasi Minyak Kacang EdamameSambal UdangBeri biruTembikai susuKek lapis Biskut keju
Cara Susun
Gunakan bekas yang mempunyai 3 ruang. Pada ruang yang paling besar, masukkan nasi berbentuk beruang comel serta muka yang dibentuk daripada rumpai laut. Keliling tu Mama boleh letak kacang edamame. Ini ikut kreativiti Mama ya. Dalam ruang yang kedua, letakkan sambal udang. Tutup dengan plastik untuk elakkan daripada tertumpah. Tambahkan 3 cawan silikon dalam bekas. Susun tembikai susu yang telah dipotong kecil. Kemudian potong kek lapis dan susunkan dengan cantik di dalam bekas tersebut. Untuk cawan silikon terakhir, Mama boleh susun biskut keju untuk si manja!

  @eienrazak Semoga takde yg trauma lagi dgn edition darkweb😆 #bekalanak #bekalumar #kidsbento #bentomalaysia #fyp #fypdongggggggg ♬ original sound – Eien Razak – Eien Razak

#4 Lunchbox Itali
Mahu si manja berada seperti di Itali? Cuba menu bento yang sedap serta berkhasiat ini. Penuh dengan protein dan zat besi, confirm anak Mama dapat vitamin dan nutrien yang diperlukan.
Bahan-Bahan
Lasagna baby friendly TelurPisangJambuKacang Cashew Biskut Keju
Cara Susun
Gunakan bekas bento yang mempunyai 5 ruang. Ruang yang paling besar, letakkan kertas dan lasagna.Letakkan cawan silikon dan isikan telur serta mata dan mulut yang dibentuk daripada rumpai laut – ye, Mama kena ekstra rajin part ni!Ruang kedua boleh letakkan pisang yang telah dipotong kecil-kecil. Ruang seterusnya boleh letakkan jambu yang dipotong seperti nombor. Dan untuk ruang terakhir, Mama boleh letakkan biskut keju dan siap!

  @eienrazak Bekal Umar last week lupa nak update😆 Lasagna baby friendly from @BittyKiddie™Babyfriendlycake . Chopping board from@Rencahmudah  #bekalanak #bekalumar #umarcucuncucun #fyp ♬ original sound – Eien Razak – Eien Razak

#5 Bekal Sandwic Kegemaran Si Kecil
Inginkan menu yang simple dan tak bersepah untuk si manja? Jom cuba lunchbox macam ni pula~
Bahan-Bahan
Sandwic telurPlum + AnggurKacang Cashew Biskut
Cara Susun
Masakan telur scramble dan letak pada roti. Kemudian, bentukkan sandwic dengan pemotong roti. Gunakan bekas yang mempunya 3 ruang, letakkan kertas pada ruang yang paling besar. Letakkan roti pada ruang tersebut. Dalam ruang kedua pula, letakkan cawan silikon dan susun anggur serta plum. Jangan lupa letak fruit picker!Ruang kecil boleh letak kacang cashew.Ruang terakhir Mama boleh letak biskut dan siap!

  @eienrazak Umar bawak sandwich gi school. Yg cat tu jangan dgr benda lain tau.😆 #bekalanak #bekalumar #umarcucuncucun #fyp ♬ original sound – Eien Razak – Eien Razak

Rasa inspired tak Mama? Lepas ni boleh la cuba idea bekal-bekal Adik Umar ni! Cari bekas makanan yang sesuai, kertas yang comel-comel, fruit picker yang menarik, dan Mama sendiri pun kena jadi lebih kreatif tau! Barulah si manja lebih berselera lepas ni!
Semoga ia dapat memberi inspirasi untuk Mama, selamat mencuba~


Fahami Kulit Sensitif Si Manja dan Bagaimana Mama Papa Dapat Membantu Menjaganya

“Abang, tengok ni, macam makin merah je kulit princess kita ni. Risau saya dibuatnya.”
Sama seperti bayi yang dilahirkan dengan kulit yang sensitif dan memerlukan lebih perhatian dan penjagaan rapi, anak bongsu Mama Siti pun tidak terkecuali. Ada masa, kulitnya menjadi kemerah-merahan, gatal, dan mengelupas.

Risau saya dan suami dibuatnya kerana kami tahu adakalanya dia sebenarnya berada dalam kesakitan atau kepedihan kerana kulitnya yang kering dan sensitif. Jadi, banyak kajian, konsultasi, tips dan rawatan yang telah kami lakukan untuk memahami dan mengurangkan kekeringan kulit sensitif si manja.
Untuk memudahkan dan membantu Mama dan Papa yang sedang melalui keadaan yang sama, izinkan saya kongsikan beberapa info dan fakta menarik tentang kulit sensitif bayi dan bagaimana anda dapat membantu si manja anda.
Punca Utama Kulit Si Manja Sensitif
Tahap Sensitif Kulit Bayi
Tahap sensitiviti kulit bayi adalah sangat berbeza, justeru mereka memerlukan penjagaan pembersihan yang sangat lembut dan tidak mengandungi bahan-bahan yang menyebabkan kulit mereka lebih terdedah kepada kekotoran dan jangkitan kuman.
Secara umumnya, kulit mempunyai tiga lapisan kulit iaitu epidermis, dermis dan lemak manakala permukaan yang paling atas dan paling terdedah dipanggil stratum corneum.
Jika lapisan stratum corneum terjejas, ia akan menyebabkan kulit tidak dapat menyimpan kelembapan dan mudah terdedah kepada kuman yang mengundang ketidakselesaan kulit kepada bayi.

Persekitaran
Dalam pada itu, faktor persekitaran juga turut memainkan peranan, terutamanya bagi mereka yang tinggal di bandar. Hal ini kerana udara dan keadaan di kawasan pertumbuhan pesat kota metropolitan yang berhabuk mudah memudaratkan kesihatan kulit bayi.
Jika kulit si manja mudah mengalami kemerah-merahan, ia mungkin disebabkan bayi Mama sebenarnya alah kepada mana-mana kotoran yang dibawa oleh angin.
Faktor lain dan Produk Pembersihan
Faktor lain termasuklah seperti tindak balas peluh, susu ibu, air liur dan juga kesan najis yang boleh mempercepatkan iritasi berlaku pada kulit bayi.

Produk pembersihan badan si manja juga merupakan salah satu faktor utama alergen yang biasa menyebabkan kulit bayi sensitif. Sebenarnya, tak semua produk yang dihasilkan untuk bayi baru lahir mahupun kanak-kanak mengambil kira penggunaannya pada bayi dengan kulit sensitif.
Produk-produk ini mungkin mengandungi bahan pengawet, pewangi, dan juga minyak pati yang boleh menyebabkan iritasi pada kulit si manja. Oleh itu, penggunaan produk yang betul dapat membantu mengekalkan kelembapan dan membantu memulihara kulit si manja.
Jika kulit anak Mama sensitif seperti anak bongsu Mama Siti, jangan gunakan sebarang sabun atau produk pembersih yang mengandungi wangian, bahan pewarna atau bahan kimia yang membahayakan.
Sebaliknya, Mama boleh menggunakan produk mandian bayi yang lembut seperti QV Baby Gentle Wash.
QV Baby Gentle Wash – Pilihan Ibu-ibu Untuk Kulit Sensitif Si Manja

Setelah beberapa penggunaan, Mama Siti boleh katakan QV Baby Gentle Wash yang amat sesuai untuk kulit sensitif si manja saya. QV Baby Gentle Wash mengandungi vitamin B3, bebas bahan pewarna dan pewangi, dan mengandungi pH yang seimbang, khusus untuk kulit sensitif si manja.
Tambahan pula, 99% ibu-ibu di Malaysia setuju bahawa QV Baby Gentle Wash dihasilkan dengan formulasi yang sangat lembut sehingga mereka boleh menggunakannya pada bayi mereka dari Head-To-Toe*.
*Kajian dijalankan oleh Buchanan bagi pihak Ego Pharm Malaysia Sdn Bhd, 22 Oktober – 27 November 2020, ke atas 279 bayi di Malaysia. Ulasan diberikan oleh ibu-ibu yang menerima dan mencuba QV Baby Gentle Wash pada bayi mereka yang berumur 0-36 bulan selama 7 hari.

QV Baby Gentle Wash juga adalah ‘soap-free’ yang membersihkan dan melembapkan kulit si manja setiap hari. Mama Siti pun rasa seronok setiap kali memandikan si manja dengan QV Baby Gentle Wash yang lembut ini, disamping mengeratkan hubungan dan ikatan kami berdua, melalui sentuhan kulit ibu ke kulit anak tersayang.
Mama hanya perlu sapukan QV Baby Gentle Wash pada kulit basah si manja, kemudian, sambil Mama bersihkan kulitnya, jangan lupa untuk urutkan badan si manja dengan perlahan-lahan. Kemudian bilas bersih dan keringkan.

QV Baby Bath Oil
Sekiranya kulit si manja Mama sangat kering, mengelupas, dan/atau jenis yang terlalu sensitif, Mama Siti syorkan produk pembersih QV Baby yang lagi satu, iaitu QV Baby Bath Oil. QV Baby Bath Oil adalah non greasy dan diformulasikan tanpa bahan-bahan berbahaya yang boleh menyebabkan iritasi dan melembapkan sambil membersihkan kulit si manja.
Kandungan vitamin E dalam QV Baby Bath Oil pula membantu memelihara ‘skin barrier’ semula jadi si manja dan memberikan kelembapan dan perlindungan, menjadikannya pilihan sesuai bagi si manja dengan kulit yang sangat kering atau sensitif.
Mama boleh tambah 1 penutup QV Baby Bath Oil ke dalam bathtub si manja atau tuangkan di atas tangan dan kemudian tambahkan sedikit air dan sapukan pada badan si manja. Bersihkan dan lap kering.

Setiap Sentuhan Membawa Bahagia & Meninggalkan Memori Indah

Yang penting, sambil Mama membersihkan kulit si manja, Mama boleh lakukan sedikit urutan bagi memperkuatkan rasa kasih dan sayang Mama pada si manja kerana setiap sapuan membawa bahagia.
Walaupun mungkin hanya dalam beberapa minit, namun saat-saat indah begini dapat mengeratkan hubungan kita dengan cahaya mata kita dan seterusnya meninggalkan memori yang tak dapat dilupakan. Nanti bila anak dah besar, pasti kita rindu momen indah kita mandikan si manja kita semasa mereka kecil.

Kalau Mama tak percaya, Mama boleh lihat review Mama lain yang sudah menggunakan QV Baby Gentle Wash menerusi program #MamaCubaTry bersama Motherhood.com.my DI SINI. Mama juga boleh mendapatkan info lanjut mengenai QV Baby Gentle Wash dengan melayari laman rasmi QV Baby Gentle Wash hari ini.


Kanser Ovari: Apa Yang Mama Harus Tahu Mengenai Pembunuh Senyap Wanita

Dua bulan lepas, kita dikejutkan dengan pemergian penyanyi dan pelakon serba boleh terkemuka di Malaysia, Adibah Noor. Sebelum pemergian beliau, ramai yang menyatakan bahawa beliau kelihatan sangat kurus dan didiagnos kanser ovari tahap 4. Namun, beliau telah meninggal pada 18 Jun 2022. Ada sebab kanser ini dinamakan pembunuh senyap wanita kerana sukar untuk detect kanser ini hingga ia sudah terlambat.
Untuk pengetahuan Mama, kanser ovari adalah kanser keempat yang paling common dalam kalangan wanita di Malaysia. Mari Mama Siti terangkan tanda-tandanya dan juga apa sebenarnya kanser ovari ni?
Apa Itu Kanser Ovari
Kanser ovari adalah sel abnormal dalam ovari mula membesar dan membahagi dengan cara yang tak terkawal. Ia akan membentuk pertumbuhan ataupun tumor. Jika tak detect dengan lebih awal, sel-sel kanser akan tumbuh ke dalam tisu sekeliling dan mungkin merebak ke bahagian-bahagian lain dalam badan.
Simptom

Cepat kenyangHilang selera makanKembung perutSakit di perut atau bahagian bawah perut yang tak senang hilangPerlu membuang air besar dengan lebih kerapKepenatan yang tak dapat dijelaskanPenurunan berat badan Kerap membuang air kecil
Jenis-jenis Kanser Ovari

Terdapat beberapa jenis kanser ovari ya Mama. Setelah doktor mengenal pasti kanser ovari apa yang dihidap, ia dapat membantu doktor Mama menentukan rawatan yang terbaik untuk Mama.
Jenis kanser ovari termasuk:
Kanser ovari epitelium – Jenis ini adalah yang paling common. Ia termasuk beberapa jenis, termasuk karsinoma serous dan karsinoma mucinous.Tumor stromal – Tumor ini jarang berlaku dan biasanya didiagnosis pada peringkat awal berbanding kanser ovari yang lain.Tumor sel kuman – Kanser ovari yang jarang berlaku. Lebih cenderung berlaku pada wanita yang usianya lebih muda.
Rawatan

Terdapat beberapa rawatan yang akan disyorkan oleh doktor Mama, seperti:
Rawatan Kemoterapi
Rawatan kemoterapi wujud sejak lebih 30 tahun lalu. Rawatan ini juga diberi sebelum pembedahan. Selepas menjalani pembedahan, pesakit juga akan diberi suntikan ubat kemoterapi. Tujuan sebenarr ubat ini adalah untuk membunuh sel-sel kanser ovari yang masih berkeliaran dalam tubuh pesakit.
Rawatan Radioterapi
Selain itu, rawatan radioterapi juga akan disyorkan oleh doktor-doktor. Ada digunakan bagi merawat kanser ovari jenis sel-sel germa (germ cell) di peringkat awal. Tetapi ia tidak digunakan dengan meluas dalam kanser ovari yang lain kerana ia kurang berkesan serta kesan sampingannya adalah teruk hingga merosakkan organ-organ penting seperti hati, buah pinggang serta usus kecil dan usus besar.


Resepi Ringkas & Mudah Untuk Memasak Bersama Anak Kecil Sebagai Aktiviti Cuti Sekolah. Confirm Anak Mama Suka!

Cuti sekolah kembali lagi tahun ini! Mama dah plan ke nak bercuti kemana ataupun aktiviti menarik apakah yang Mama sudah masuk dalam ‘itinerari’ Mama bersama anak-anak?
Apa kata kita memasak bersama si kecil? Anak-anak kecil kita ni memang suka makan kerana mereka perlukan tenaga yang banyak untuk aktiviti seharian mereka.
Skil memasak adalah penting untuk kelangsungan hidup mereka. Oleh itu, sebagai ibu bapa yang bertanggungjawab, anak-anak Mama perlu tahu serba sedikit tentang memasak. Dan nak lagi menarik, didik mereka memasak dari kecil dengan cara yang lebih fun supaya mereka ada minat memasak.
Jom kita tengok resepi simple yang Mama Siti jumpa ni yang Mama boleh memasak bersama anak-anak kecil di rumah.
5 Resepi Simple Confirm Anak Mama Suka
#1 Ribbon Sandwich Naan

Kredit gambar: Instagram DapurTiyah
Bahan-bahan
Mayo bit:
1/2 ubi bit parut3 sudu besar mayonis1 sudu kecil lada hitam
Guacamole:
1/2 buah avocado1 sudu besar jus lemon1 sudu teh lada hitamGaram
Telur dadar:
2 biji telur1 sudu besar mayonisGaramLada hitam
Sayuran pelangi:
Salad1/2 biji capsicum kuning1/2 biji capsicum merah1/2 lobak merah
Cara Memasak
Mayo bit
Hiris bit halus-halus menggunakan parut.Kemudian, campurkan bit dan mayonis. Perisakan bersama garam dan lada hitam.
Guacamole:
Guna avocado yang lembik untuk senang hancur. Tambahkan jus lemon. Kemudian, perisakan dengan garam dan lada hitam.
Telur dadar:
Pecahkan telur dan kacaukan hingga sebati bersama mayonis. Perisakan dengan garam dan lada hitam.
Sayur pelangi:
Potong sayur-sayuran hingga kecil dan senang untuk letak dalam sandwic.
Cara Memasak Semuanya
Kukuskan roti naan dalam 10 hingga 15 minit. Sementara itu, Mama boleh siapkan bahan-bahan yang lain. Kemudian susun semua bahan yang telah disediakan tadi. Bungkuskan cantik-cantik. Potong dua dan siap!
#2 Chicken Cheesy Carbonara Bread
Kredit gambar: Instagram Wana Kamal
Bahan-bahan
3 sudu besar minyak masak1 biji bawang holland2 ketul dada ayam1 tin cendawan butang1 botol sos Cheesy Carbonara10 ketul roti bulat10 keping pepperoni ayamKeju parmesanParsley
Cara Memasak
Buatkan lubang pada roti di tengah. Tumiskan bahan-bahan yang telah dipotong seperti, bawang, ayam, cendawan. Kemudian masukkan sos Cheesy carbonara. Letakkan sos Cheesy Carbonara yang dah masak tadi ke dalam roti. Letakkan pepperoni ayam di atas diikuti dengan keju parmesan dan daun parsley.Panaskan oven dan bakar dengan suhu 160°C api atas bawah selama 15 minit. Kemudian boleh dihidang!
#3 Puding Roti & Sos Kastad
Kredit gambar: Instagram Didapuryana
Bahan-bahan
Puding Roti
9 keping roti500ml susu segar3 biji telur2 sudu besar mentega yang dicairkan2 sudu besar gula1 sudu kecil esen vanilaChocolate chip
Kastard
500ml susu segar2 sudu besar gula2 sudu besar tepung kastard
Cara Memasak
Dadukan roti dan masukkan ke dalam loyang yang telah dilenserkan dengan mentega. Ketepikan.Satukan susu, telur, mentega cair, esen vanilla dan gula. Kacau rata. Kalau boleh semua bahan biar dalam suhu bilik. Sis guna susu sejuk. Tu yang berketul-ketul mentega. Tapi okay je kalau berketul pun. Takde masalah.Tuangkan campuran ke dalam loyang roti tadi. Taburkan choc chip dan tekan2 sikit bagi semua roti kena campuran tadi.Bakar dalam oven selama 35-40 minit. Suhu 160.
Cara-cara masak kastard:
Satukan semua bahan. Kacau sehingga tepung sebati dengan susu. Gula boleh letak lebih kalau suka manis.Dah sebati baru boleh masak di atas api.Kacau sehingga bancuhan menjadi pekat.Siap. Mudah dan pantas. Semestinya sedap.
#4 Puding Trifle
Kredit gambar: Instagram Didapuryana
Bahan-bahan
Kek gulung (flavor pilihan masing-masing)1 tin fruit cocktail 400ml susu cair400ml air4 sudu besar tepung kastard4 sudu besar gula2 kotak serbuk jelly
Cara Memasak
Kek tu potong ikut ketebalan yang korang suka. Susun kek dalam bekas. Mampatkan dia. Kalau boleh taknak ada lubang-lubang. Sikit-sikit tu okay je. Fruit cocktail tu asingkan air dan buahnya.Tuang or renjis-renjis sikit air fruit cocktail tu kat atas kek. Jangan banyak sangat. Ketepikan kejap.Sekarang kita buat sos kastard. Satukan susu cair, air, tepung kastard dan gula. Kacau sebati. Bila tepung dah sebati boleh masak atas api sampai jadi pekat.Tuang bancuhan kastard atas kek tadi. Ketepikan kejap bagi kastard mengeras sikit.Tabur fruit cocktail atas kastard tadi.Sementara tu boleh masak jelly. Jelly ni boleh refer kat kotak jelly. Lain brand mungkin lain caranya.Tuang jelly atas fruit cocktail tadi perlahan-perlahan.Bila jelly dah hilang panas boleh la simpan dalam fridge. Dah sejuk baru makan.
#5 Pisang Sushi
Kredit gambar: MyFussyEater
Pisang sushi ini dikira makanan yang kreatif dan interaktif untuk si manja Mama! Hati-hati, resepi ini perlu pemantauan daripada untuk potong pisang kecik-kecik. Jom tengok resepi di bawah!
Bahan-bahan
PisangMentega badamKeju krim putarBijirin hancurBijirin rangup nasiBiji chiaKelapa parutCip CoklatGula kayu manis
Cara Memasak
Potongkan pisang dalam bentuk yang kecil. Kemudian, sapukan topping yang Mama suka dan tambahkan satu lagi layer bijirin ke cip coklat dan sebagainya. Sejukkan di dalam peti ais supaya ia lebih pejal. Dan siap untuk dimakan.
Diingatkan supaya berhati-hati dengan penggunakan pisau semasa memotong bahan-bahan ya Mama! Selamat mencuba!

Nanti dulu Mama. Nak pinjam 1 minit je masa Mama boleh? Jom kongsikan tabiat membersih Mama di rumah dan berpeluang untuk mendapatkan e-baucar RM10. Kalau bertuah, siap boleh dapat Motherhood Gift Box bernilai RM10 lagi tau! Klik SINI untuk jawab soal selidik.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Harga Lampin Pakai Buang Bayi Melambung, Ibu Muda Kongsi Petua Anak Lucut Lampin Pakai Buang Seawal Usia 3 Tahun

Harga lampin pakai buang bayi selalu menjadi isu hangat dalam kalangan ibu bapa – daripada harganya yang berbagai-bagai dan jenis lampin mana yang sesuai dan tidak untuk si manja. Apabila si manja mencecah usia 2 tahun, mesti Mama nak ajarkan mereka untuk ke tandas, tetapi mesti Mama ada concern yang mereka akan buat accident dalam rumah. Jenuh pulak nak cuci dan kemas lepas tu.
Mujur lah ada perkongsian daripada Puan Elina Fatini, yang sudi kongsikan macam mana anaknya tidak lagi menggunakan lampin dan kini boleh membuang air kecil dan besar di tandas seawal umur 3 tahun.
Jom baca dengan lebih lanjut!
Selamat Tinggal Lampin Pakai Buang!
Masa Mayra umur 3 tahun kami start hantar dia ke playschool. Untuk mudahkan urusan Aunty (teacher) dia dekat sekolah, kami cuba untuk potty train awal-awal.
Proses ni tak senang ya. Tapi kali pertama dia dapat pee dan poopoo sendiri dekat toilet is the best feeling ever la! Sampai mengalir air mata terharu. Siap bersorak dekat anak depan pintu tandas. Yeayy!
Semua ibu bapa sudah dan akan lalu proses ni. Dan pengalaman setiap orang tu tak sama. Mula-mula saya start dengan buang air besar dulu. Nampak je dia tengah meneran tu terus angkat pergi toilet. Yang buang air kecil ni susah sikit.
Start cuti sekolah tu bermulalah potty train ni. First day.. fuhh mummy yang tak kuat. Penat, lelah, serabut, geram. Semuanya ada. Kurang buat research dan tak ready dari segi mental adalah antara puncanya.
So saya stop dan mula balik bulan depannya. Sebab dah start expose bulan lepas, Mayra pass lepas 3 hari potty training. Alhamdulillah.
7 Cara Untuk Melatih Anak-anak Kecil Mama ke Tandas

Lain anak lain cara nya. Antara tips yang saya boleh kongsi ikut pengalaman sendiri ialah:
#1 Ibu kuatkan mental!– Ni yang paling penting. Saya putus asa sebab ni la. Penat nak cuci kalau anak terbabas. Rasa nak marah. Padahal kita yang tak bersedia. Anak tu tak bersalah pun. Kesian dia kena marah.
#2 Sentiasa pesan kat anak.– Kalau boleh bagitau anak, nanti nak pee pergi toilet, nak poo pergi toilet ya. Setiap 10 minit pesan pun takpe. Jangan jemu. Inshaallah. Berkesan sangat.
#3 Belikan tempat toilet comel-comel untuk dia.– Supaya dia tak takut dan seronok ke toilet. Kalau Mayra saya beli tempat duduk yang kecik tu. Tu pun dia pakai sekejap je.Lepas tu dia dah boleh duduk dekat sit toilet biasa. Risauu takut jatuh mula-mula tu. Tapi lama-lama okay je.
#4 Simpan semua karpet.

-Senang nk detect dia kalau terbabas & senang lah nak cuci. Sediakan juga alat mencuci kat satu tempat. Macam tisu, kain buruk, kain mop, air sabun dan sebagainya.
#5 Take note pukul berapa dia pee & poo.– Kalau boleh gantung whiteboard satu dekat pintu toilet tu, catit berapa minit sekali dia nak ke tandas. Dari situ kita boleh agak pukul berapa pulak lepasni.
#6 Buat bila betul-betul free & ready.– Kalau yang surirumah senang sikit. Tapi kalau yang bekerja tu buat masa weekend dan kalau perlu ambil cuti untuk fokus proses ni.
#7 Kejut anak waktu malam untuk ke tandas.– Sediakan alas bawah katil, senang nak cuci. Beli yang ringan. Saya dulu beli sarung cadar yang berat so susah sikitla.
Yang penting kena sangat sabar dan jangan stress dengan anak-anak. Dia pun tengah dalam proses untuk belajar. Jangan lupa kita dulu-dulu pun macam ni juga masa kecik hehe.
Kerjasama dengan partner untuk sama-sama cuci dan saling memberi semangat. We can do it parents!

Jika Mama nak baca dengan lebih lanjut tentang ini, boleh klik pada link ini.
Benar, mengajar anak potty train bukan semudah ABC. Macam-macam kerenah yang perlu Mama dan Papa perlu layan sebelum mereka betul-betul pandai menggunakan tandas. Jangan give up ya! Mama Siti harap Mama dan Papa banyakkan bersabar dan mengajar anak-anak dengan cara yang betul tau! Semoga bermanfaat dan selamat mencuba~
Kredit: Elina Fatini


Doa Melembutkan Hati Anak Yang Degil Dan Tidak Dengar Cakap

Dalam Islam menggunakan ayat Al-Quran sebagai doa melembutkan hati anak adalah sesuatu yang diharuskan oleh syarak. Firman Allah SWT iaitu:
“Dan Allah mempunyai nama-nama yang baik (yang mulia), maka serulah (dan berdoalah) kepada-Nya dengan menyebut nama-nama itu.” (Surah al-A’raf, 180)
Selain itu, terdapat juga hadis yang diriwayatkan oleh Imran bin Hussain yang berkata, bahawa sesungguhnya aku mendengar Rasulullah SAW bersabda:
“Barang siapa yang membaca al-Quran, maka hendaklah ia meminta kepada Allah dengannya. Sesungguhnya akan datang sesuatu kaum, apabila membaca al-Quran kemudian mereka akan meminta-minta kepada manusia.” (Riwayat al-Tirmizi, No 2917)
Cara atau Kaedah Doa Melembutkan Hati Anak

Kredit gambar: Tumblr
Dalam mendidik anak-anak pasti ada cabaran dan rintangan yang perlu anda lalui. Setiap anak mempunyai sifat dan pembawakan diri yang berbeza-beza. Ada di antara mereka yang mudah mendengar kata dan ada juga yang jenis pantang ditegur.
Mungkin sebagai seorang ibu, pelbagai cara telah anda lakukan bagi memastikan anak-anak terdidik dengan betul dan sentiasa mendengar kata. Dalam banyak-banyak cara mendidik anak-anak, salah satu adalah melalui doa yang dipanjatkan kepada Allah S.W.T.
Antara surah yang menjadi pilihan adalah dengan membaca Surah Taha ayat 1-5 yang mampu melembutkan hati anak-anak. Walaupun tiada dalil atau nas yang khusus daripada al-Quran dan hadis yang menyatakan bahawa surah Taha ayat 1-5 merupakan ayat pelembut hati, namun ianya diharuskan berdasarkan dalil yang mengharuskan berdoa dan jampi menggunakan ayat al-Quran dan nama Allah.
Firman Allah SWT:“Ketahuilah dengan zikrullah itu, tenang tenteramlah hati manusia.” (Surah al-Ra’d, 28)
Kaedah Melembut Hati Anak Yang Keras
Kaedah Pertama
1. Baca surah Al-Fatihah ayat 1-7
اَلْحَمْدُ لِلّٰهِ رَبِّ الْعٰلَمِیْنَۙ(۱) الرَّحْمٰنِ الرَّحِیْمِۙ(۲) مٰلِكِ یَوْمِ الدِّیْنِؕ(۳) اِیَّاكَ نَعْبُدُ وَ اِیَّاكَ نَسْتَعِیْنُؕ(۴) اِهْدِنَا الصِّرَاطَ الْمُسْتَقِیْمَۙ(۵) صِرَاطَ الَّذِیْنَ اَنْعَمْتَ عَلَیْهِمْ ﴰ غَیْرِ الْمَغْضُوْبِ عَلَیْهِمْ وَ لَا الضَّآلِّیْنَ۠(۷)
2. Baca Surah al-Hasyr ayat 21
Maksudnya : “Sekiranya Kami turunkan Al-Quran ini ke atas sebuah gunung, nescaya engkau melihat gunung itu khusyuk serta pecah belah kerana takut kepada Allah. Dan (ingatlah), misal-misal perbandingan ini Kami kemukakan kepada umat manusia, supaya mereka memikirkannya.”
3. Baca Surah Taha ayat 1-5.
4. Kemudian baca doa pelembut hati di bawah:
“Allahumma laiyinli qalbahu, laiyinta li Daudal hadid”
Maksudnya: “Ya Allah, lembutkanlah hatinya sebagaimana Engkau melembutkan Daud (akan) besi”
5. Kemudian tiupkan ke air.
Doa di atas juga turut boleh digunakan untuk semua orang yang mempunyai keras hati, suka melawan dan tidak menurut kata. Ini termasuklah untuk melembutkan hati bagi diri anda sendiri. Untuk kegunaan diri sendiri, letakkan tangan kanan di dada iaitu di bahagian hati dan baca doa di atas.
Kemudian tarik nafas perlahan-lahan hingga habis dan lepaskan. Untuk kegunaan orang lain, ketika membaca doa ini, letakkan tangan kanan di dada iaitu di bahagian hati orang yang meminta pertolongan tadi. Bagi orang yang meminta doa pelembut hati melalui wakil, air diberikan untuk diminum.
Kaedah Kedua
Kredit gambar: Pinterest
1. Baca doa pelembut hati Surah Asy-Syuura ayat 19.
Maksudnya : “Wahai Tuhan yang Maha Pelembut. Allah Maha Lembut terhadap hamba-hambanya; Dia memberi rezeki kepada sesiapa yang Dikehendakinya dan Dialah Yang Maha Kuat lagi Maha Perkasa” (Surah Asy-Syuura ayat 19)
2. Baca di waktu malam semasa anak sedang tidur.
3. Letakkan tapak tangan kanan di dada sebelah kiri.
4. Istighfar sebanyak 3x kemudian niatkan dalam hati;
Ya Allah lembutkanlah hati anakkuYa Allah jadikanlah anakku ini anak yang soleh atau solehah
5. Kemudian baca doa di atas (Surah Asy-Syuura ayat 19).
6. Dah habis baca doa tadi tiup di umbun-umbun kepala, muka dan dada anak sebanyak 3x.
Pastikan anda sentiasa mengamalkan doa ini secara istiqamah dan memohon keberkatan dan pertolongan dari Allah S.W.T.
Doa ini juga boleh juga diamalkan untuk diri anda sendiri dengan meletakkan tangan kanan di dada kiri dan baca doa di atas.
Semoga perkongsian doa ini memberi manfaat kepada anda!


Baca 1 Doa Keluar Rumah, Dapat 5 Kelebihan

Islam ialah satu agama syumul iaitu merangkumi keseluruhan aspek kehidupan. Dari sekecil-kecil hal kepada sebesar-besar perkara, Islam ada memberikan panduan agar hidup kita sentiasa dipandu dan tidak terumbang-ambing.
Walhal menjejakkan kaki ke luar rumah pun ada doa dan adabnya. Mari kita ikuti artikel kali ini dengan himpunan doa keluar rumah serta amalan tambahan yang boleh dilakukan.
Jangan salah sangka maksud Mama Siti ya. Istilah keluar rumah disini bukan bermaksud Mama keluar ke laman rumah untuk menyidai pakaian atau menyiram tanaman. Sebaliknya, yang dimaksudkan ialah keluar daripada rumah untuk bekerja, bermusafir dan tujuan baik yang lain.

Doa Keluar Rumah #1
بِسْمِ اللهِ تَوَكَّلْتُ عَلَى اللهِ، لَا حَوْلَ وَلَا قُوَّةَ إِلَّا بِاللهِ
“Bismillahi tawakkaltu ‘alallah, laa haula wa laa quwwata illaa billaah”
Maksudnya: Dengan nama Allah (aku keluar). Aku bertawakal (berserah diri) kepada Allah, tiada daya upaya melainkan dengan izin Allah
(Hadis Riwayat Tirmidzi dari Anas bin Malik)
Kredit gambar: Dekoruma
Doa Keluar Rumah #2
اللَّهُمَّ إِنِّى أَعُوذُ بِكَ أَنْ أَضِلَّ أَوْ أُضَلَّ أَوْ أَزِلَّ أَوْ أُزَلَّ أَوْ أَظْلِمَ أَوْ أُظْلَمَ أَوْ أَجْهَلَ أَوْ يُجْهَلَ عَلَىَّ
“Allahumma inni a-‘udzu bika an adilla au udholla, aw azilla aw uzala, aw azhlima aw uzhlama, aw ajhala aw yujhala ‘alayya”
Maksudnya: Ya Allah, sesungguhnya aku berlindung kepada-Mu, janganlah sampai aku tersesat atau disesatkan (syaitan atau orang jahat), tergelincir atau digelincirkan orang lain, menganiaya atau dianiaya orang lain, dan berbuat bodoh atau dibodohi orang lain.
(Hadis Riwayat Abu Daud dan At-Tirmidzi)
Benarkah Membaca Ayat Kursi Ialah Sunnah Nabi SAW?
Bagi menjawab persoalan tersebut, Mama Siti merujuk kepada individu yang lebih arif tentang status kebenaran hadis.
‘Barang siapa membaca ayat Al-Kursi sebelum keluar rumahnya, maka Allah SWT mengutuskan 70,000 Malaikat kepadanya, mereka semua memohon keampunan dan mendoakan baginya’
Dr. Ustaz Rozaimi Ramle ialah seorang ahli hadis dan juga salah seorang Ahli Majlis Fatwa Negeri Perlis. Menurut beliau dalam perkongsian di laman Facebook, hadis tersebut tidak diketahui asalnya.
Kredit gambar: Gerakan PENA Malaysia
Tambahan pula, ia tidak termaktub di dalam mana-mana kitab hadis. Secara peribadi, beliau menyimpulkan bahawa hadis membaca ayat kursi sebelum keluar rumah bakal didoakan oleh 70 000 malaikat mempunyai kecenderungan sebagai hadis palsu.
Kelebihan Membaca Doa Keluar Rumah

Menurut Syeikh Ali Jabeer, sesiapa yang membaca doa keluar rumah,
بِسْمِ اللهِ تَوَكَّلْتُ عَلَى اللهِ، لَا حَوْلَ وَلَا قُوَّةَ إِلَّا بِاللهِ
Maka dia akan mendapat lima kelebihan sepanjang mereka berada di luar. Berikut Mama Siti senaraikan manfaat membaca doa keluar rumah.
Diberikan petunjuk dalam perjalanan.Diberikan perlindungan dari kemalangan, keburukan, bahaya dan godaan.Diberikan kecukupan terutamanya mereka yang keluar mencari rezeki, maka dengan izin Allah, Dia akan memberikan kecukupan kepada diri dan keluarga kita.Dijauhkan daripada tipu daya syaitan.Syaitan yang lain juga tidak mampu menggoda manusia kerana telah dikhabarkan kepada syaitan pertama bahawa orang tersebut telah membaca doa keluar rumah.
Ianya berpadanan dengan hadis di bawah;
Dari Anas bin Malik, Sesungguhnya Nabi SAW bersabda: “Apabila seseorang keluar dari rumahnya kemudian dia membaca
بِسْمِ اللهِ تَوَكَّلْتُ عَلَى اللهِ، لَا حَوْلَ وَلَا قُوَّةَ إِلَّا بِاللهِ
Baginda bersabda: “Maka pada saat itu dikatakan kepadanya: Kamu telah mendapat petunjuk, telah diberi kecukupan dan mendapat penjagaan (perlindungan), hingga syaitan-syaitan menjauhi darinya. Lalu syaitan yang lainnya berkata kepada temannya: Bagaimana (engkau akan menggoda) seorang laki-laki yang telah mendapat petunjuk, kecukupan dan penjagaan (perlindungan)”
(HR Abu Daud)
Maha suci Allah, sesungguhnya Dia sentiasa berada dekat dengan hambaNya asal saja kita sentiasa ingat kepadaNya. Bacaan doa yang ringkas itu, memberikan kelebihan yang luar biasa untuk kita semua.
Semoga Allah memberkati perjalanan dan urusan kita sepanjang berada di luar.